text:
4/2017. (I. 23.) FM rendelete a Magyar Méhészeti Nemzeti Program alapján a 2016–2019 közötti végrehajtási időszakokban a központi költségvetés, valamint az Európai Mezőgazdasági Garancia Alap társfinanszírozásában megvalósuló támogatások igénybevételének szabályairól.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás
egyes kérdéseiről szóló 2007.  évi XVII.  törvény 81.  § (4)  bekezdés a)  pontjában kapott felhatalmazás alapján – a  Kormány
tagjainak feladat- és hatásköréről szóló 152/2014. (VI. 6.) Korm. rendelet 65.  § 1.  pontjában meghatározott feladatkörömben
eljárva – a  Kormány tagjainak feladat- és hatásköréről szóló 152/2014. (VI. 6.) Korm. rendelet 4.  § 7.  pontjában meghatározott
feladatkörében eljáró Miniszterelnökséget vezető miniszterrel egyetértésben – a következőket rendelem el:
I. FEJEZET
ÁLTALÁNOS RENDELKEZÉSEK 1. A rendelet hatálya
1. § E rendelet hatálya a  2.  § (2)  bekezdésében meghatározott intézkedések megvalósítására vonatkozó, egyes
támogatások igénybevételével kapcsolatos eljárásra terjed ki.
2. A támogatható célok és intézkedések 2. § (1) E  rendelet alapján az  1308/2013/EU európai parlamenti és tanácsi rendeletben, valamint a  Magyar Méhészeti
Nemzeti Programban (a továbbiakban: Méhészeti Program) foglaltak szerint vehető igénybe támogatás.
(2) Támogatás az alábbi intézkedések vonatkozásában vehető igénybe:
a) technikai segítségnyújtáshoz a  méhészek és a  méhészek szervezetei részére [1308/2013/EU európai
parlamenti és tanácsi rendelet 55. cikk (4) bekezdés a) pont]:
aa) a méhészeti képzés országos koordinálásához, valamint méhegészségügyi ismeretek gyűjtéséhez és
terjesztéséhez,
ab) regionális rendezvény, kongresszus, nemzetközi rendezvény, konferencia, kiállítás, szakmai
tanulmányút szervezéséhez és azokon való részvételhez, valamint elméleti ismeretterjesztéshez,
ac) szaktanácsadó-hálózat működtetéséhez,
ad) bemutató méhészetek látogatásához,
ae) méz és méhészeti termékek kinyeréséhez és kiszereléséhez, a  léptároláshoz szükséges új eszközök
beszerzéséhez,
af ) termelői mézesüveg gyártásához szükséges formagarnitúra beszerzéséhez;
b) a  méhcsaládokat megtámadó kártevők és betegségek – ideértve a  varroatózis – elleni védekezéshez
[1308/2013/EU európai parlamenti és tanácsi rendelet 55. cikk (4) bekezdés b) pont]:
ba) a varroa atka, a nozematózis, illetve egyéb kártevők, betegségek elleni gyógyszeres védekezéshez,
bb) varroa atka elleni alternatív védekezéshez és a kapcsolódó ellenőrző rendszer működtetéséhez,
bc) a  méhbetegségek felismeréséhez és a  védekezéshez szükséges ismeretek átadásához szükséges
képzésekhez;
c) a  vándorméhészet ésszerűsítéséhez [1308/2013/EU európai parlamenti és tanácsi rendelet 55.  cikk,
(4) bekezdés c) pont]:
ca) kaptárak, méhészeti felszerelések azonosítási rendszerének kialakításához, a  rendszer
fenntartásához,
cb) vándoroltatáshoz szükséges új eszközök beszerzéséhez; d) a  méhészeti termékek elemzését végző laboratóriumok támogatását célzó intézkedésekhez annak
elősegítése érdekében, hogy a méhészek forgalmazzák termékeiket és növeljék azok értékét [1308/2013/EU
európai parlamenti és tanácsi rendelet 55. cikk, (4) bekezdés d) pont];
e) az  Európai Unióban található kaptárak állománypótlásának támogatására irányuló intézkedésekhez
[1308/2013/EU európai parlamenti és tanácsi rendelet 55. cikk, (4) bekezdés e) pont];
f ) együttműködés szakosodott szervekkel a  méhészettel és a  méhészeti termékekkel kapcsolatos alkalmazott
kutatási programok végrehajtása terén [1308/2013/EU európai parlamenti és tanácsi rendelet cikk,
(4) bekezdés f ) pont]:
fa) fenológiai és meteorológiai méhészeti megfigyelő hálózat kialakításához és működtetéséhez,
fb) méhegészségügyi és környezetterhelési monitoring vizsgálathoz,
fc) egyéb alkalmazott kutatáshoz, szakmai tanulmányok és diplomamunkák támogatásához.
(3) A (2) bekezdésben meghatározott intézkedéseket a
a) 2016. augusztus 1-jétől 2017. július 31-éig (a továbbiakban: I. végrehajtási időszak),
b) 2017. augusztus 1-jétől 2018. július 31-éig (a továbbiakban: II. végrehajtási időszak),
c) 2018. augusztus 1-jétől 2019. július 31-éig (a továbbiakban: III. végrehajtási időszak)
tartó időszakokban kell megvalósítani.
(4) A  Méhészeti Program a  tagállamok által a  2016/1102/EU bizottsági végrehajtási határozat szerint jóváhagyott
nemzeti program, amelyet az agrárpolitikáért felelős miniszter (a  továbbiakban: miniszter) a Hivatalos Értesítőben
és a  miniszter által vezetett minisztérium honlapján, valamint a  Magyar Államkincstár (a  továbbiakban: Kincstár)
az internetes honlapján tesz közzé.
3. Az egyes támogatások igénybevételének általános feltételei 3. § (1) A  2.  § (2)  bekezdésében felsorolt intézkedések támogatása iránti kérelmek (a  továbbiakban: kifizetési kérelem)
bírálatával és a támogatás kifizetésével kapcsolatos feladatokat a Kincstár látja el.
(2) A kifizetési kérelmet a Kincstár által rendszeresített és a honlapján legkésőbb az e rendelet hatálybalépését követő
harmincadik napig közleményben közzétett nyomtatványon, intézkedésenként külön-külön – a  2.  § (2)  bekezdés
b)  pont ba)  alpontja szerinti intézkedés kivételével – a  Kincstárhoz kell benyújtani. A  2.  § (2)  bekezdés b)  pont
ba) alpontja szerinti intézkedés vonatkozásában a kifizetési kérelmet a kérelmező lakóhelye vagy székhelye szerint
illetékes megyei kormányhivatalhoz kell benyújtani. Ha a kifizetési kérelemhez egyidejűleg más szerv által kiállított
okiratot vagy bizonylatot is mellékelni kell, akkor arról – jogszabály eltérő rendelkezése hiányában – másolat is
benyújtható.
(3) A kifizetési kérelmet
a) az I. végrehajtási időszakra vonatkozóan az e rendelet hatálybalépését követő harmincegyedik naptól,
b) a II. végrehajtási időszakra vonatkozóan 2017. október 16-ától,
c) a III. végrehajtási időszakra vonatkozóan 2018. október 16-ától
folyamatosan, postai úton vagy személyesen lehet benyújtani a  Kincstárhoz, a  2.  § (2)  bekezdés b)  pont
ba)  alpontja szerinti intézkedés vonatkozásában a  kérelmező lakóhelye vagy székhelye szerint illetékes megyei
kormányhivatalhoz.
(4) A kifizetési kérelem benyújtásának jogvesztő határideje
a) a  2.  § (2)  bekezdés b)  pont ba)  alpontja szerinti intézkedés esetében az  I. végrehajtási időszak
vonatkozásában 2017. április 6-a, a II. végrehajtási időszak vonatkozásában 2018. április 6-a, a III. végrehajtási
időszak vonatkozásában 2019. április 6-a,
b) a 2. § (2) bekezdés a) pont ae) alpontja, b) pont bb) alpontja és c) pont ca) alpontja szerinti intézkedéseknél
a  keretek megjelölésére alkalmas, az  Országos Magyar Méhészeti Egyesület (a  továbbiakban: OMME) által
nyilvántartott kaptárazonosító számmal ellátott Radio Frequency IDentification-chip (a  továbbiakban:
rádiófrekvenciás azonosító) beszerzés támogatása esetében, továbbá c) pont cb) alpontja szerinti intézkedés
esetében az I. végrehajtási időszak vonatkozásában 2017. július 3-a, a II. végrehajtási időszak vonatkozásában
2018. július 3-a, a III. végrehajtási időszak vonatkozásában 2019. július 3-a,
c) a 2. § (2) bekezdés e) pontja szerinti intézkedésnél a méhállomány mind állategészségügyi, mind genetikai
szempontból megfelelő tenyészanyaggal történő pótlásának támogatása esetében az  I. végrehajtási
időszak vonatkozásában 2017. augusztus 3-a, a II. végrehajtási időszak vonatkozásában 2018. augusztus 3-a,
a III. végrehajtási időszak vonatkozásában 2019. augusztus 3-a,
d) a  2.  § (2)  bekezdés a)  pont aa)–ad) és af )  alpontja, valamint c)  pont ca)  alpontja szerinti intézkedéseknél
a  kaptárazonosító rendszer működtetése, továbbá a  rendszer adminisztrációjának támogatása esetében,
továbbá b)  pont bc)  alpontja, d)  pontja, valamint e)  pontja szerinti intézkedéseknél a  méhállomány mind
állategészségügyi, mind genetikai szempontból történő vizsgálatának, adatgyűjtésnek támogatása
esetében, valamint f )  pontja szerinti intézkedés esetében az  I. végrehajtási időszak vonatkozásában
2017. augusztus 15-e, a  II. végrehajtási időszak vonatkozásában 2018. augusztus 15-e, a  III. végrehajtási
időszak vonatkozásában 2019. augusztus 15-e.
(5) A  hiánypótlás benyújtási határideje az  I. végrehajtási időszak vonatkozásában 2017. szeptember 1-je,
a  II. végrehajtási időszak vonatkozásában 2018. szeptember 1-je, a  III. végrehajtási időszak vonatkozásában 2019.
szeptember 1-je.
(6) A  2.  § (2)  bekezdés a)  pont ab) és ad)  alpontja, valamint b)  pont bc)  alpontja szerinti intézkedések esetében
az  e  rendelet hatálybalépését megelőzően megrendezett regionális rendezvény, kongresszus, nemzetközi
rendezvény, konferencia, kiállítás, szakmai tanulmányút, elméleti ismeretterjesztés, bemutató méhészet
látogatása, és a  méhbetegségek felismeréséhez és a  védekezéshez szükséges ismeretek átadásához szükséges
képzés vonatkozásában a  kifizetési kérelem jogvesztő benyújtási határideje az  e  rendelet hatálybalépését követő
hatvanadik nap.
(7) A  Kincstár a  kifizetési kérelmeket az  I. végrehajtási időszak tekintetében 2017. október 15-éig, a  II. végrehajtási
időszak tekintetében 2018. október 15-éig, a III. végrehajtási időszak tekintetében 2019. október 15-éig bírálja el, és
fizeti ki a jóváhagyott támogatások összegét.
(8) A  kifizetési kérelmek bírálata – a  2.  § (2)  bekezdés b)  pont ba)  alpontja, valamint e)  pontja szerinti méhállomány
mind állategészségügyi, mind genetikai szempontból megfelelő tenyészanyaggal történő pótlása intézkedések
kivételével – a kifizetési kérelmek beérkezési sorrendje szerint történik.
(9) Hiányosan vagy hibásan benyújtott kifizetési kérelem esetén az  elbírálás sorrendjét a  maradéktalanul teljesített
hiánypótlás Kincstárhoz, valamint a 2. § (2) bekezdés b) pont ba) alpontja szerinti intézkedés esetében a kérelmező
lakóhelye vagy székhelye szerint illetékes megyei kormányhivatalhoz történő beérkezésének napja határozza meg.
(10) Ha a kifizetési kérelem hiányos vagy hibás, a Kincstár a kérelmezőt hiánypótlásra szólítja fel. Ha a hiánypótlás nem
megfelelő vagy a  megadott határidőn túl kerül teljesítésre, a  Kincstár a  kifizetési kérelemről a  rendelkezésére álló
adatok alapján dönt vagy az eljárást megszünteti. Az elbírálási sorrendben a kifizetési kérelem beérkezési napjának
a határidőben teljesített hiánypótlás beérkezésének napját, ennek elmaradása esetén a hiánypótlási határidő utolsó
napját követő nyolcadik napot kell tekinteni.
(11) A  4.  § (9)  bekezdése szerinti keretátcsoportosítás engedélyezése után, az  adott intézkedésre meghatározott
támogatási keret kimerülését követően beérkezett kifizetési kérelmeket a Kincstár érdemi vizsgálat nélkül elutasítja.
A 2. § (2) bekezdés b) pont ba) alpontja, valamint e) pontja szerinti, a méhállomány mind állategészségügyi, mind
genetikai szempontból megfelelő tenyészanyaggal történő pótlása intézkedések esetében, amennyiben a  4.  §
(9)  bekezdése szerinti keretátcsoportosítás engedélyezése után a  jóváhagyható támogatási igény meghaladja
az  elkülönített keretösszeget, úgy az  egyes kérelmek alapján jóváhagyható támogatási összegeket arányosan
csökkenteni kell.
4. § (1) A támogatási jogosultságot alátámasztó számlákon és egyéb bizonylatokon szereplő összegekre abban az esetben
nyújtható támogatás, ha a kérelmező nevére és címére kiállított számlák, illetve egyéb bizonylatok teljesítési dátuma
– az adott intézkedésre vonatkozó, e rendeletben előírt eltérő rendelkezés hiányában –
a) az I. végrehajtási időszak tekintetében 2016. augusztus 1. és 2017. július 31.,
b) a II. végrehajtási időszak tekintetében 2017. augusztus 1. és 2018. július 31.,
c) a III. végrehajtási időszak tekintetében 2018. augusztus 1. és 2019. július 31.
közötti időszakra esik.
(2) Amennyiben a  kérelmező nevére és címére kiállított számlák, illetve egyéb bizonylatok teljesítési dátuma
2016. augusztus hónapjára esik, nem igényelhető támogatás, ha a kérelmező az adott számla vagy egyéb bizonylat
költsége vonatkozásában a  Magyar Méhészeti Nemzeti Program alapján a  2013–2016 közötti végrehajtási
időszakokban a  központi költségvetés, valamint az  Európai Mezőgazdasági Garancia Alap társfinanszírozásában
megvalósuló támogatások igénybevételének szabályairól szóló 118/2013. (XII. 16.) VM rendelet alapján már
támogatást vett igénybe.
(3) Támogatás csak olyan – kifizetési bizonylat másolatával alátámasztott – új termékbeszerzés, illetve szolgáltatás
igénybevétele alapján fizethető, amelynek ellenértékét a  kérelmező megtérítette. Ha a  kifizetést átutalással
teljesítik, akkor a pénzügyi tranzakciót igazoló bizonylat vagy bankszámlakivonat másolati példányát is csatolni kell
a kifizetési kérelemhez.
(4) Forinttól eltérő pénznemben kiállított számla esetében a  forintra történő átszámítást a  számlán feltüntetett
szolgáltatásnyújtás vagy termékértékesítés pénzügyi teljesítésének napján érvényes, az  Európai Központi Bank
által jegyzett forint vagy deviza átváltási árfolyam alapján kell elvégezni. Ha a forinttól eltérő pénznemben kiállított
számlán teljesítési időszakot jelölnek meg, akkor a  forintra történő átszámítást a  pénzügyi teljesítési időszak első
napján érvényes, az Európai Központi Bank által jegyzett forint vagy deviza átváltási árfolyamon kell elvégezni.
(5) A  2.  § (2)  bekezdés a)  pont ab)  alpontja, b)  pont bc)  alpontja, illetve f )  pont fa)  alpontja szerinti intézkedések
esetében az  útiköltség elszámolásához a  kifizetési kérelemmel benyújtandó gépjármű-használati nyilvántartásnak
(a  továbbiakban: útnyilvántartás) tartalmaznia kell a  személyi jövedelemadóról szóló 1995.  évi CXVII.  törvény
(a továbbiakban: Szja tv.) 5. számú melléklet II. pont 7. alpontjában meghatározott adatokat.
(6) A 2. § (2) bekezdés a) pont ab), bc) és fa) alpontja szerinti intézkedések esetében
a) saját vagy haszonkölcsön-szerződéssel igénybevett személygépkocsi használatakor a  közúti gépjárművek,
az egyes mezőgazdasági, erdészeti és halászati erőgépek üzemanyag- és kenőanyag-fogyasztásának igazolás
nélkül elszámolható mértékéről szóló 60/1992. (IV. 1.) Korm. rendelet [a továbbiakban: 60/1992. (IV. 1.) Korm.
rendelet] 1.  melléklete szerinti alapnorma, az  1.  mellékletben fel nem tüntetett típusú személygépkocsi
esetében a  60/1992. (IV. 1.) Korm. rendelet 4.  § (1)  bekezdése szerinti üzemanyag-fogyasztási alapnormaátalány, valamint a  Nemzeti Adó- és Vámhivatal (a  továbbiakban: NAV) által közzétett mindenkori
üzemanyagár és általános személygépkocsi normaköltség figyelembevételével, útnyilvántartás alapján
kiszámított összeg,
b) saját vagy haszonkölcsön-szerződéssel igénybevett egyéb gépjármű használatakor a 60/1992. (IV. 1.) Korm.
rendelet 1.  melléklete szerinti alapnorma, az  1.  mellékletben fel nem tüntetett típusú gépkocsi esetében
a 60/1992. (IV. 1.) Korm. rendelet 1/A. melléklete szerinti üzemanyag-fogyasztási alapnorma-átalány, valamint
a NAV által közzétett mindenkori üzemanyagár figyelembevételével az útnyilvántartás alapján meghatározott
összeg támogatható.
(7) A  támogatás alapja – a  (8) bekezdésben foglaltak figyelembevételével – a kérelmező által megtérített ellenértékű
számla általános forgalmi adó (a továbbiakban: áfa) nélküli összege.
(8) Ha a kérelmező
a) az  általános forgalmi adóról szóló 2007.  évi CXXVII.  törvény (a  továbbiakban: ÁFA tv.) értelmében
áfa-visszatérítésre nem jogosult, akkor a támogatás számításának alapja a támogatás alapját képező számla
áfát tartalmazó bruttó összköltsége,
b) az  ÁFA tv. értelmében az  adott intézkedéssel kapcsolatban részleges áfa-visszatérítésre jogosult, akkor
a támogatási hányadra eső, az ÁFA tv. arányosításra vonatkozó előírásai szerint le nem vonható áfa összegével
nő a támogatási alapként elszámolható költségek összege,
c) nem alanya az  ÁFA tv.-nek, de alanya az  egyszerűsített vállalkozói adóról szóló 2002.  évi XLIII.  törvénynek,
akkor a támogatás számításának alapja az adott támogatási intézkedéshez kapcsolódó elszámolható számlák
áfát tartalmazó bruttó összköltsége.
(9) A Kincstártól előzetes megkeresésre kapott adatok alapján, a tényleges támogatási igények ismeretében, az egyes
intézkedések támogatására elkülönített keretösszegek közötti átcsoportosítást a miniszter engedélyezheti.
(10) A  2.  § (2)  bekezdés a)  pont ae)  alpontja, b)  pont ba) és bb)  alpontja, c)  pont cb)  alpontja szerinti intézkedések,
továbbá a  c)  pont ca)  alpontja szerinti intézkedésnél a  rádiófrekvenciás azonosító beszerzésének támogatása
esetében, illetve e)  pontja szerinti intézkedésnél a  méhállomány mind állategészségügyi, mind genetikai
szempontból megfelelő tenyészanyaggal történő pótlása támogatása esetében a támogatási jogosultság alapja
a) az adott végrehajtási időszakra vonatkozó őszi méhegészségügyi vizsgálat során megállapított,
b) a  tartási helyek, a  tenyészetek és az  ezekkel kapcsolatos egyes adatok országos nyilvántartási rendszeréről
szóló 119/2007. (X. 18.) FVM rendeletben [a továbbiakban: 119/2007. (X. 18.) FVM rendelet] foglaltak
szerint megtett és az  I. végrehajtási időszakban az e rendelet hatálybalépését követő harminc napon belül,
a  II. végrehajtási időszakban 2017. november 15-éig, a  III. végrehajtási időszakban 2018. november 15-éig
az illetékes megyei kormányhivatalhoz beérkezett bejelentések alapján a 119/2007. (X. 18.) FVM rendeletben
foglalt Tenyészet Információs Rendszer (a továbbiakban: TIR) szerint nyilvántartásba vett, és
c) a kifizetési kérelem benyújtása napján is a kérelmező tulajdonában lévő
méhcsaládok száma.
(11) A 2. § (2) bekezdés a) pont ae) alpontja és c) pont cb) alpontja szerinti intézkedések esetén a méhcsaládszámhoz
nem kötött eszközök támogatására vonatkozó kifizetési kérelem benyújtása esetén – a  (10)  bekezdés a) és
b) pontjától eltérően – elegendő a tenyészetkód TIR-nyilvántartásban történő megléte.
(12) A (11) bekezdés szerinti intézkedések kivételével az adott végrehajtási időszakban szeptember 30-át követő tartási
kezdettel a TIR-nyilvántartásba bejelentett és nyilvántartásba vett tenyészetek és tartási helyek után támogatás nem
igényelhető.
(13) A  Nemzeti Élelmiszerlánc-biztonsági Hivatal (a  továbbiakban: NÉBIH) a  (10)  bekezdés szerinti, a  kifizetési kérelem
bírálatához szükséges adatokat a  mezőgazdasági, agrár-vidékfejlesztési, valamint halászati támogatásokhoz
és egyéb intézkedésekhez kapcsolódó eljárás egyes kérdéseiről szóló 2007.  évi XVII.  törvény 26.  § (3)  bekezdés
19.  pontja alapján az  I. végrehajtási időszakban az  e  rendelet hatálybalépését követő hatvan napon belül,
a  II. végrehajtási időszakban 2017. november 30-áig, a  III. végrehajtási időszakban 2018. november 30-áig átadja
a Kincstár részére.
(14) A  kifizetési kérelmek adminisztratív ellenőrzése során kizárólag a  (13)  bekezdés szerint átadott adatok vehetők
figyelembe. A  (11)  bekezdés szerinti intézkedések kivételével a  kifizetési kérelemben megjelölt, a  NÉBIH által
a (13) bekezdés szerint átadott TIR-adatlistákon nem szereplő méhcsaládok után támogatás nem vehető igénybe.
4. Támogatásra jogosultak köre 5. § Támogatás igénybevételére az  a  Kincstár által működtetett Egységes Mezőgazdasági Ügyfél-nyilvántartási
Rendszerben (a  továbbiakban: ügyfél-nyilvántartási rendszer), a  kifizetési kérelem benyújtását megelőzően
kérelemre nyilvántartásba vett vagy legkésőbb a kifizetési kérelem benyújtásával egyidejűleg nyilvántartásba vétel
iránti kérelmet benyújtó természetes vagy jogi személy jogosult, aki vagy amely megfelel az  e  rendeletben előírt
egyes támogatási célok megvalósítására vonatkozó feltételeknek.
5. A támogatás forrása 6. § A támogatás forrása
a) az  adott gazdasági évre a  központi költségvetésben a  Földművelésügyi Minisztérium fejezetében
a Méhészeti Nemzeti Program jogcímen a 2. §-ban, valamint
b) az  Európai Mezőgazdasági Garancia Alap terhére a  2016/1102/EU bizottsági végrehajtási határozat szerint
a Méhészeti Programban
meghatározott célok megvalósításának támogatására előirányzott pénzösszeg.
6. A támogatás folyósítása 7. § A 4.  § (9)  bekezdése szerinti keretátcsoportosítás engedélyezését követően – a  rendelkezésre álló forrás
figyelembevételével – a támogatási igény forráshiány miatti elutasításáról vagy a támogatás arányos csökkentéséről
a Kincstár jogosult dönteni.
8. § (1) A Kincstár a támogatás összegét – a forrás rendelkezésre állása esetén – annak megállapításától számított harminc
napon belül utalja át a kérelmező ügyfél-nyilvántartási rendszerbe bejelentett fizetési számlájára. Ha forrás nem áll
rendelkezésre, az átutalási határidő azon a napon kezdődik, amelyen a forrás a Kincstárnál rendelkezésre áll.
(2) Az euróban meghatározott támogatás forintban kerül kifizetésre. Az euró-forint átváltásra az 1306/2013/EU európai
parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás,
a  biztosítékok és az  euro használata tekintetében történő kiegészítéséről szóló, 2014. március 11-i 907/2014/EU
felhatalmazáson alapuló bizottsági rendelet 34. cikkének (1) bekezdésében foglaltakat kell alkalmazni.
II. FEJEZET
AZ EGYES TÁMOGATÁSI CÉLOK MEGVALÓSÍTÁSÁNAK RÉSZLETES SZABÁLYAI
7. A méhészeti képzés országos koordinálása, méhegészségügyi ismeretek gyűjtésének és
terjesztésének támogatása
9. § (1) A 2. § (2) bekezdés a) pont aa) alpontja szerinti intézkedés vonatkozásában támogatás
a) a  Méhészeti Program képzési feladatainak folyamatos szakmai koordinálását végző személy egyéni
vagy társas vállalkozói jogviszonyban történő feladatának ellátásával kapcsolatos vállalkozói díjának
finanszírozására, internetes honlap fenntartására, valamint
b) a  méhegészségügyi ismeretek gyűjtésének és terjesztésének céljából külföldi szakmai lapok, külföldi
tanulmányok, külföldi statisztikák, külföldi méhegészségügyi szakirodalom beszerzésére, fordíttatására,
külföldi szakmai információk közzétételére
vehető igénybe. (2) A  támogatás keretösszege az  I–III. végrehajtási időszakban legfeljebb 105  000 eurónak megfelelő forintösszeg
végrehajtási időszakonként.
(3) A támogatás igénylésére az OMME jogosult.
 (4) Az  (1)  bekezdés a)  pontja szerinti céltámogatás az  I–III. végrehajtási időszakban végrehajtási időszakonként havi
tételes elszámolással igényelhető. Ha végrehajtási időszakonként a  július havi tételes elszámolásnál a  kifizetési
kérelem alapjául szolgáló költségeket igazoló bizonylatok bármelyikének teljesítési dátuma a  következő
végrehajtási időszakra esik, azonban a  felmerült költségek egyértelműen a  megelőző végrehajtási időszakra
vonatkoznak, akkor ezen költségeket a július havi tételes elszámolásnál kell figyelembe venni függetlenül a kiállított
számla teljesítési dátumától.
(5) Az  (1)  bekezdés b)  pontja szerinti céltámogatás az  I–III. végrehajtási időszakban végrehajtási időszakonként
havonta igényelhető. Külföldi szakmai lapok, külföldi tanulmányok, külföldi statisztikák, külföldi méhegészségügyi
szakirodalom beszerzése esetében, ha a  költségeket igazoló bizonylatok bármelyikének teljesítési dátuma
az előző végrehajtási időszakra esik, azonban a felmerült költségek a kifizetési kérelem benyújtásához kapcsolódó
végrehajtási időszakra vonatkoznak, akkor ezen költségek elszámolhatók az adott végrehajtási időszakban.
(6) Az (1) bekezdés a) pontja szerinti céltámogatás keretében a következő költségek számolhatóak el:
a) a koordinátori tevékenységet végző személy vállalkozói díja, legfeljebb 985 000 forint/hó,
b) az internetes honlap fenntartása és frissítése esetében legfeljebb 720 000 forint/év,
c) elektronikus jogszabály-nyilvántartási rendszer beszerzéséhez legfeljebb 150 000 forint/év,
d) a  koordinátor szakmai tevékenységével összefüggő beszámolók, tanulmányok, információk OMME
szaklapjában történő megjelentetése havonta, legfeljebb a  lapkiadás dokumentumokkal igazolt cikkre eső
költségeinek mértékéig.
(7) Az (1) bekezdés a) pontja szerinti céltámogatás igénylése esetén a kifizetési kérelemhez csatolni kell
a) az  I. végrehajtási időszak első kifizetési kérelmével egyidejűleg, az  I–III. végrehajtási időszakban pedig csak
akkor kell ismételten benyújtani, ha a koordinátor személyében, továbbá a vállalkozói szerződésben változás
következik be:
aa) a koordinátor vállalkozói szerződésének másolati példányát,
ab) a  koordinátor vállalkozói igazolványának vagy egyéni vállalkozóként, egyéni cégként történő
bejegyzését igazoló internetes nyilvántartás nyomtatott példányát, társas vállalkozás esetén
a társasági szerződés másolati példányát,
b) a kifizetési kérelem alapjául szolgáló költségeket igazoló bizonylatok másolati példányát (kérelmező nevére
és címére kiállított számla, az ellenérték megtérítését igazoló bizonylat),
c) a koordinátori tevékenységről szóló havi jelentést, amely tartalmazza a tárgyhavi eredmények értékeléséről
szóló beszámolót,
d) a  koordinátor tevékenységével összefüggő beszámolók, tanulmányok, információk OMME szaklapjában
történő megjelentetéskor a  lapkiadás költségeit igazoló dokumentumokat, az  ehhez tartozó
költségelszámolást és az adott szaklap egy példányát.
(8) Az  (1)  bekezdés b)  pontja szerinti cél támogatása esetén a  kapcsolódó költségek méhegészségügyi szakirodalom
fordítása esetében legfeljebb 3,0 forint/karakterig támogathatóak szóközök nélkül számolva a  célnyelvi szöveg
karakterszáma alapján. Megbízás esetén ennek közterhekkel növelt összege vehető figyelembe.
(9) Az (1) bekezdés b) pontja szerinti céltámogatás igénylése esetén a kifizetési kérelemhez csatolni kell
a) a  kifizetési kérelem alapjául szolgáló költségeket igazoló bizonylatok másolati példányát (kérelmező
nevére és címére kiállított számla, valamint az  ellenérték megtérítését igazoló dokumentum), ahol
a  méhegészségügyi szakirodalom fordításáról szóló számlának tartalmaznia kell az  adott cikk eredeti
címét, valamint a „fordítás” tevékenység megjelölést és a  teljesítés igazolását, újságok előfizetése esetében
a számlának tartalmaznia kell az előfizetés időszakát, valamint az újság periodicitását vagy a kérelmező erről
szóló nyilatkozatát,
b) méhegészségügyi szakirodalom fordítása esetében a  fordítási tevékenységre kötött vállalkozói vagy
megbízási szerződés másolati példányát, a bérkifizetési lista, valamint a fordítást végző személynek a fordítási
tevékenység elvégzése évében szerzett jövedelmek számfejtésének módjáról tett nyilatkozata másolati
példányát, és a bérkifizetési lista alapján történő kifizetés megtörténtét igazoló bizonylat másolati példányát,
c) a végrehajtásról és az elszámolásról szóló beszámolót,
d) a lefordított cikkek eredeti nyelvű másolati példányát,
e) az  OMME szaklapjában történő megjelentetés esetén a  lapkiadás költségeit igazoló dokumentumokat,
valamint az ehhez tartozó költségelszámolást, valamint
f ) a megjelentetett kiadvány egy eredeti példányát.
(10) A  megjelenési költségeken felül nem igényelhető támogatás olyan szakmai lap, tanulmány, statisztika és
méhegészségügyi szakirodalom beszerzésére, fordíttatására, amelyet
a) a koordinátor vagy a szaktanácsadók készítettek, illetve
b) az  OMME az  adott végrehajtási időszak végéig nem tett közzé a  honlapján, ágazati szaklapban, vagy
a „Méhegészségügyi ismeretek” című, önálló kiadványban. 8. Regionális rendezvény, kongresszus, nemzetközi rendezvény, konferencia, kiállítás, szakmai
tanulmányút szervezése és az azokon való részvétel, valamint elméleti ismeretterjesztés támogatása
10. § (1) A  2.  § (2)  bekezdés a)  pont ab)  alpontja szerinti intézkedés vonatkozásában támogatás a  méhészeti szakmai
ismeretek és méhészkedéssel kapcsolatos új információk átadására és méhészeti eszközök bemutatására szolgáló,
a) legalább naponta három méhészeti szakmai előadást magában foglaló, regionális rendezvény
megszervezéséhez és az azon való részvételhez,
b) legalább húsz fő részvételével megtartott elméleti ismeretterjesztéshez, valamint
c) kongresszus, konferencia, kiállítás, szakmai tanulmányút, nemzetközi rendezvény megszervezéséhez és
az azokon való részvételhez
(a továbbiakban együtt: program) vehető igénybe.
(2) A támogatás keretösszege
a) az I. végrehajtási időszakban legfeljebb 275 000,
b) a II. végrehajtási időszakban legfeljebb 285 000,
c) a III. végrehajtási időszakban legfeljebb 285 000
eurónak megfelelő forintösszeg végrehajtási időszakonként.
(3) Az  (1)  bekezdés a) és b)  pontja szerinti céltámogatás igénylésére az  adott programot szervező, a  lebonyolítási
költségeket viselő OMME és a tagszervezete jogosult.
(4) Az (1) bekezdés c) pontja szerinti céltámogatás igénylésére az OMME jogosult.
 (5) Kifizetési kérelem az  I–III. végrehajtási időszakban végrehajtási időszakonként több alkalommal, de adott program
vonatkozásában csak egyszer nyújtható be.
 (6) Minden programra vonatkozóan külön kifizetési kérelmet kell benyújtani. Ha a  program kezdő időpontja
a következő végrehajtási időszakra esik, azonban a program előkészítésével, szervezésével kapcsolatban felmerült
költségek a megelőző időszakra vonatkoznak (ideértve újsághirdetés, meghívó készítés, postázás, egyéb nyomdai
munka költségei), akkor ezen költségek abban a végrehajtási időszakban számolhatóak el, amelyben a programot
ténylegesen megvalósítják, függetlenül az előkészítés, szervezés költségeiről kiállított számla teljesítési dátumától.
A kifizetési kérelem jogvesztő benyújtási határideje a program zárónapjától számított hatvan nap.
(7) A kérelmező köteles a program dátumát, kezdő időpontját, várható időtartamát, helyszínét, és a program típusát,
továbbá az  előadó nevét és az  előadás témáját a  Kincstárnak előzetesen bejelenteni. A  bejelentést a  Kincstár
által rendszeresített és a  honlapján közleményben közzétett nyomtatványon személyesen vagy telefax útján
kell benyújtani legkésőbb a  program kezdő időpontját megelőző nyolcadik napig beérkezően. A  bejelentés
elmulasztása vagy határidőn túl történő benyújtása esetén, vagy ha a  bejelentés nem tartalmazza a  program
dátumát, kezdő időpontját, várható időtartamát és helyszínét, akkor az  érintett program költségei nem
támogathatóak.
(8) Az  e  rendelet hatálybalépését követő harmincadik napot megelőzően megrendezett program esetében
a (7) bekezdés szerinti bejelentést nem kell megtenni.
(9) Szaktanácsadó által tartott előadás esetében előadói díj akkor támogatható, ha az  OMME-val szaktanácsadói
tevékenységre kötött vállalkozói szerződésben nevesített megyén és tevékenységi körön kívüli témában tart
a szaktanácsadó előadást.
(10) A támogatási feltételek teljesítését a Kincstár helyszíni ellenőrzés keretében jogosult ellenőrizni.
11. § (1) A 10. § (1) bekezdés a) pontja szerinti céltámogatás keretében a következő költségek számolhatóak el:
a) előadói díj legfeljebb 40  000 forint/alkalom, megbízási szerződés esetén ennek közterhekkel növelt
összegéig, a  tolmács díja legfeljebb 50  000 forint/alkalom, megbízási szerződés esetén ennek közterhekkel
növelt összegéig;
b) előadók és tolmácsok elszállásolási költsége legfeljebb 10 000 forint/nap/fő/rendezvény;
c) előadók és tolmácsok felmerült étkezési költsége, valamint az  OMME tagszervezet elnökének vagy
megbízottjának étkezési költsége legfeljebb 3000 forint/nap/fő/rendezvény;
d) előadók és tolmácsok utazási költsége:
da) saját vagy haszonkölcsön-szerződéssel igénybevett gépjármű használata,
db) helyi és helyközi tömegközlekedéssel történő utazás költsége;
e) újsághirdetési költségek legfeljebb 100  000 forint/rendezvény értékben, ha a  hirdetés a  szakmai előadás
címét, illetve az előadó nevét is tartalmazza;
f ) rendezvényújság-készítés költségének 70%-a, de legfeljebb 300 000 forint/rendezvény;
g) meghívók készítésének és fénymásolásának, valamint postázásának költsége legfeljebb 100 000 forint/
rendezvény;
h) épülethelyiség-bérlés, karbantartás és takarítás költségének 70%-a;
i) rendezvénysátor bérleti díjának 70%-a;
j) pavilon installáció – pavilonbérlés, pavilonszállítás, pavilontelepítés, pavilonbontás – költsége, továbbá
a pavilonok felszerelésének – ideértve az áramellátás kiépítését – költsége;
k) hangosítás, kivetítés, projektorbérlés költsége, kivéve a bérléssel kapcsolatban felmerült szállítási költsége;
l) a rendezvény egészségügyi, közegészségügyi és rendészeti, gondnoksági (ideértve fűtés, világítás, takarítás
biztosítása), hatósági engedélyezési, vagyonvédelmi biztosításának költsége;
m) regionális rendezvényről szóló beszámolók, információk OMME szaklapjában történő megjelentetésének
költsége, havonta legfeljebb a lapkiadás cikkre eső, dokumentumokkal igazolt költségeinek mértékéig.
 (2) A 10. § (1) bekezdés a) pontja szerinti céltámogatás igénylése esetén a kifizetési kérelemhez csatolni kell
a) a  kifizetési kérelem alapjául szolgáló költségeket igazoló bizonylatok (kérelmező nevére és címére kiállított
számla, valamint az ellenérték megtérítését igazoló dokumentum) másolati példányát;
b) előadói és tolmácsolási díj elszámolása esetében a  vállalkozói vagy a  megbízási szerződés, a  bérkifizetési
lista, valamint az  előadónak vagy a  tolmácsnak a  program megvalósulása évében a  szerzett jövedelmek
számfejtésének módjáról tett nyilatkozata, továbbá a bérkifizetési lista alapján történő kifizetés megtörténtét
igazoló bizonylat másolati példányát;
c) az előadók és tolmácsok
ca) gépjárművel történő utazása esetében a  forgalmi engedély, az  útnyilvántartás, valamint
az  ez  alapján történő kifizetés megtörténtét igazoló bizonylat másolati példányát, haszonkölcsönszerződéssel igénybevett gépjármű esetében a haszonkölcsön-szerződés másolati példányát,
cb) helyi és helyközi tömegközlekedéssel történő utazása esetében a  vonatjegy vagy buszjegy, és
a kérelmező nevére és címére kiállított számla, valamint az ellenérték megtérítését igazoló bizonylat
másolati példányát, továbbá a  helyi és helyközi tömegközlekedéssel történő utazásról szóló
útiköltség-elszámolást;
d) regionális rendezvény szervezése esetében a  rendezvény lebonyolításához szükséges szolgáltatás
igénybevételéhez kötött szerződés másolati példányát, ha ezen szolgáltatásokat a  kérelmező szerződés
alapján vette igénybe – épülethelyiség bérlése esetében szerződést csak a  20 000 forint/alkalom feletti
összegű bérleti díj esetén kell csatolni;
e) meghívók készítése, fénymásolása, valamint a  postaköltség elszámolása esetében a  kiküldött meghívó
eredeti példányát, amely tartalmazza a  rendezvény dátumát, az  egyes előadások időpontját és helyszínét,
a  program megnevezését, az  előadók nevét és az  előadások témáját, valamint ha az  adott meghívón több
rendezvény időpontja is szerepel, akkor a  kérelmező nyilatkozatát arról, hogy a  meghívó készítésével,
fénymásolásával, valamint a  postázásával kapcsolatban felmerült költségek milyen arányban oszlanak meg
a rendezvények között;
f ) újsághirdetési költség elszámolása esetében a  hirdetés eredeti példányát, amely tartalmazza a  rendezvény
megnevezését, időpontját, helyszínét, valamint a szakmai előadások címét és az előadók nevét;
g) rendezvényújság készítése költségének elszámolása esetében a rendezvényújság egy eredeti példányát;
h) a  rendezvényen elhangzott valamennyi előadás tematikáját, amelyen fel kell tüntetni az  előadó nevét és
az előadás témáját;
i) épülethelyiség-bérlés költségeinek elszámolása esetében, ha a számla több rendezvényre vonatkozó bérleti
díjat is tartalmaz, akkor a kérelmező nevére és címére kiállított, a rendezvény dátumát tartalmazó számla és
az  ellenérték megtérítését igazoló bizonylat másolati példányát, valamint a  kérelmező nyilatkozatát arról,
hogy a bérleti díj milyen arányban oszlik meg az egyes rendezvények között;
j) étkezési és szállásköltségek elszámolása esetében a  kérelmező nevére és címére kiállított számla, valamint
az  ellenérték megtérítését igazoló bizonylat másolati példányát és – ha a  számlán nincs feltüntetve –
a kérelmező nyilatkozatát a szállóvendégek és az étkezést igénybe vevők névsoráról;
k) a szervező nyilatkozatát arról, hogy a látogatók nem fizettek részvételi vagy belépődíjat;
l) az OMME nyilatkozatát a rendezvény Méhészeti Programba illeszkedéséről;
m) az OMME tagsági igazolását, amennyiben a kérelmet tagszervezet nyújtja be; és
n) a  regionális rendezvényről szóló beszámolók, információk OMME szaklapjában történő megjelentetése
esetében a  lapkiadás költségeit igazoló dokumentumoknak és az  ehhez tartozó költségelszámolásnak
a másolati példányát, valamint az adott szaklap egy eredeti példányát.
12. § (1) A 10. § (1) bekezdés b) pontja szerinti céltámogatás keretében a következő költségek számolhatóak el:
a) előadói díjak legfeljebb 40  000 forint/alkalom, megbízási szerződés esetén ennek közterhekkel növelt
összege;
b) előadók elszállásolási költsége legfeljebb 10  000 forint/nap/fő/rendezvény, étkezési költségeik, valamint
az  OMME tagszervezet elnökének vagy megbízottjának étkezési költsége legfeljebb 3000 forint/nap/fő/
rendezvény összegig;
c) előadók utazási költsége:
ca) saját vagy haszonkölcsön-szerződéssel igénybevett gépjármű használatának költsége,
cb) helyi és helyközi tömegközlekedéssel történő utazásának költsége;
d) meghívók készítésének és fénymásolásának, sokszorosításának, valamint postázásának költsége legfeljebb
50 000 forint/rendezvény;
e) épülethelyiség bérlésének költsége 20  000 Ft/alkalom összegig, az  ezt meghaladó bérleti díj legfeljebb
70%-a;
f ) hangosítás, kivetítés, projektorbérlés költsége, kivéve a bérléssel kapcsolatban felmerült szállítási költségeket;
g) a  végrehajtási időszak alatt legfeljebb két alkalommal a  szaktanácsadók képzése, elszállásolási költsége
legfeljebb 10 000 forint/nap/fő/rendezvény, valamint étkezési költségek legfeljebb 3000 forint/nap/fő/
rendezvény összegig.
(2) A 10. § (1) bekezdés b) pontja szerinti céltámogatás igénylése esetén a kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, és az ellenérték megtérítését igazoló dokumentum) másolati példányát;
b) előadói díj elszámolása esetében a  vállalkozói vagy a  megbízási szerződés, a  bérkifizetési lista, valamint
az  előadónak az  elméleti ismeretterjesztés megvalósulása évében a  szerzett jövedelmek számfejtésének
módjáról tett nyilatkozatának, továbbá a  bérkifizetési lista alapján történő kifizetés megtörténtét igazoló
bizonylat másolati példányát;
c) az előadók
ca) gépjárművel történő utazása elszámolása esetében a  forgalmi engedély másolati példányát,
továbbá az útnyilvántartást, valamint az ez alapján történő kifizetés megtörténtét igazoló bizonylat
másolati példányát, haszonkölcsön-szerződéssel igénybevett gépjármű esetében a haszonkölcsönszerződés másolati példányát,
cb) tömegközlekedéssel történő utazása esetében a  vonatjegy vagy buszjegy, a  kérelmező nevére és
címére kiállított számla, valamint az  ellenérték megtérítését igazoló bizonylat másolati példányát,
továbbá a helyi és helyközi tömegközlekedéssel történő utazásról szóló, munkáltató felé benyújtott
és a munkáltató által igazolt útiköltség-elszámolást;
d) az  elméleti ismeretterjesztés szervezésével kapcsolatos bármely szolgáltatás igénybevétele esetében
a  szerződés másolati példányát – ha e  szolgáltatásokat a  kérelmező szerződés alapján vette igénybe –
épülethelyiség bérlése esetében szerződést csak a 20 000 forint/alkalom feletti bérleti díj esetén kell csatolni;
e) meghívók készítése, fénymásolása, sokszorosítása, valamint a postaköltség elszámolása esetében a kiküldött
meghívó egy eredeti példányát, amely tartalmazza legalább az  elméleti ismeretterjesztés dátumát,
időpontját és helyszínét, az előadó nevét és az előadás témáját, valamint ha az adott meghívón több elméleti
ismeretterjesztés időpontja is szerepel, akkor a  kérelmező nyilatkozatát arról, hogy a  meghívó készítésével,
fénymásolásával, valamint postázásával kapcsolatban felmerült költségek milyen arányban oszlanak meg
az egyes elméleti ismeretterjesztések között;
f ) az elméleti ismeretterjesztés alkalmával elhangzott valamennyi előadás tematikáját, amelyen fel kell tüntetni
az előadó nevét és az előadás témáját;
g) épülethelyiség-bérlés költségeinek elszámolása esetében, ha a  számla több elméleti ismeretterjesztésre
vonatkozó bérleti díjat is tartalmaz, akkor a  kérelmező nevére és címére kiállított – az  elméleti
ismeretterjesztés dátumát tartalmazó – számla, valamint az  ellenérték megtérítését igazoló bizonylat
másolati példányát és a kérelmező nyilatkozatát arról, hogy a bérleti díj milyen arányban oszlik meg az egyes
elméleti ismeretterjesztések között;
h) étkezési és szállásköltségek elszámolása esetében a  kérelmező nevére és címére kiállított számla, valamint
az  ellenérték megtérítését igazoló bizonylat másolati példányát és – ha a  számlán nincs feltüntetve – egy
nyilatkozatát a szállóvendégek és az étkezést igénybe vevők névsoráról;
i) a résztvevők nevét, címét, aláírását, az előadó nevét, az előadás címét, az elméleti ismeretterjesztés helyszínét
és időpontját tartalmazó jelenléti ívet;
j) szaktanácsadók képzése esetében a  képzésen való részvételt igazoló dokumentum (ha nem az  összes
szaktanácsadó vett részt a  képzésen, akkor a  vezető szaktanácsadó igazolását a  távolmaradásról), valamint
a  szállás- és étkezési költségekről a  kérelmező nevére és címére kiállított számla, továbbá az  ellenérték
megtérítését igazoló bizonylat másolati példányát;
k) a szervező nyilatkozatát arról, hogy a méhészek nem fizettek részvételi vagy belépődíjat;
l) az OMME nyilatkozatát a rendezvény Méhészeti Programba illeszkedéséről; és
m) az OMME tagság igazolását, ha a kifizetési kérelmet tagszervezete nyújtja be.
13. § (1) A  10.  § (1)  bekezdés c)  pontja szerinti programon történő részvétel céljára nyújtott támogatás keretében
a következő költségek számolhatóak el:
a) legfeljebb negyvenöt fő utazási költsége, legfeljebb 300 000 forint/fő összegig:
aa) saját vagy haszonkölcsön-szerződéssel igénybevett gépjármű használata,
ab) helyi és helyközi tömegközlekedéssel történő utazás költsége,
ac) bérelt busszal történő utazás költsége, ami a résztvevők felszállási helye és a rendezvény helyszíne
közötti távolságra számolható el,
ad) repülővel, reptéri transzferrel történő utazás költsége,
ae) a kiutazáshoz szükséges engedélyek beszerzésének költsége;
b) legfeljebb negyvenöt fő szállásköltsége legfeljebb 30 000 forint/fő/éj összegig;
c) legfeljebb negyvenöt fő regisztrációs, illetve részvételi díja;
d) legfeljebb három fő napidíja legfeljebb 100 euró/fő/nap és közterhei összegig;
e) pavilonbérlés és kiállítási tér kialakításának költsége – ideértve a  bérleti díj, valamint a  szerződés alapján
végzett standberendezés, installáció bérlésének vagy gyártásának, valamint szállításának, helyszínen történő
építésének és bontásának díját –, továbbá a  standok felszereltségének, karbantartásának, takarításának,
szemétszállításnak szerződés alapján történő biztosításához kapcsolódó költségek (a kiállítási terület bérleti
díjában foglalt költségek összegének levonásával);
f ) kongresszusról, konferenciáról, kiállításról, szakmai tanulmányútról, nemzetközi rendezvényről szóló
beszámolók, információk OMME szaklapjában történő megjelentetése havonta legfeljebb a lapkiadás cikkre
eső, dokumentumokkal igazolt költségeinek mértékéig.
(2) A  10.  § (1)  bekezdés c)  pontja szerinti programon történő részvétel céljára nyújtott támogatás igénylése esetén
a kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az  ellenérték megtérítését igazoló dokumentum) másolati példányát, továbbá az  idegen
nyelven kiállított számla, bizonylat esetében – angol, francia, német nyelv kivételével – a  számla, bizonylat
fordítását;
b) résztvevők utazási költsége elszámolása esetén:
ba) gépjárművel történő utazás esetében a forgalmi engedély, az útnyilvántartás, valamint az ez alapján
történő kifizetés megtörténtét igazoló bizonylat másolati példányát, haszonkölcsön-szerződéssel
igénybevett gépjármű esetében a haszonkölcsön-szerződés másolati példányát,
bb) tömegközlekedés igénybevétele esetében a  vonatjegy, buszjegy vagy egyéb tömegközlekedési
eszközre váltott menetjegy, valamint az  ellenérték megtérítését igazoló bizonylat másolati
példányát, továbbá a  helyi és helyközi tömegközlekedéssel történő utazásról szóló, a  munkáltató
felé benyújtott és a munkáltató által igazolt útiköltség-elszámolást,
bc) bérelt busszal történő utazás esetében – a rendezvény helyszínére utazók és az onnan visszautazók
pontos létszámát és az útvonalat feltüntető – menetlevelet, továbbá a kérelmező nevére és címére
kiállított számla, valamint az  ellenérték megtérítését igazoló bizonylat másolati példányát, ha
a menetlevél nem tartalmazza az utazók létszámát, akkor az utaslistát is mellékelni kell,
bd) repülőgéppel történő utazás esetében a turistaosztályra szóló beszállókártya, a kérelmező nevére és
címére kiállított számla, és az ellenérték megtérítését igazoló bizonylat másolati példányát,
be) reptéri transzferrel történő utazás esetében a kérelmező nevére és címére kiállított számla, valamint
az utazás ellenértékének megtérítését igazoló bizonylat másolati példányát, külföldön igénybevett
reptéri transzfer esetében az  utazás ellenértékének megtérítését igazoló bizonylat másolati
példányát,
bf ) kiutazáshoz szükséges engedélyek beszerzése esetében a  kérelmező nevére és címére kiállított
számla, valamint az  ellenérték megtérítését igazoló bizonylat másolati példányát, továbbá
a kérelmező nyilatkozatát a kiutazás pontos időpontjáról, helyszínéről és azon kiutazók névsoráról,
akik a kiutazáshoz szükséges engedélyt megkapták;
c) a  kongresszuson, konferencián, kiállításon, szakmai tanulmányúton, nemzetközi rendezvényen való
részvétellel kapcsolatos bármely szolgáltatás igénybevétele esetében a  szerződés másolati példányát, ha
ezen szolgáltatásokat a  kérelmező szerződés alapján vette igénybe; a  kiállítási terület bérletére vonatkozó
– legalább a  stand méretét, elhelyezkedését (stand száma, helyszínrajz), megrendelőjének megnevezését
tartalmazó – szerződés vagy más igazoló dokumentum másolati példányát;
d) a  legfeljebb negyvenöt fő utazási és szállásköltségének, valamint regisztrációs, illetve részvételi
díjának elszámolása esetében – ha ezen szolgáltatásokról kiállított számlák olyan személyek költségeit
is tartalmazzák, akik után a  kérelmező nem igényel támogatást – egy nyilvántartást, amely alapján
egyértelműen beazonosítható, hogy az adott számlák alapján a támogatott résztvevőkre lebontva pontosan
mennyi utazási költséget, szállásköltséget, valamint regisztrációs, illetve részvételi díjat igényel a kérelmező,
valamint a kérelmező nyilatkozatát arról, hogy azon résztvevőknek, akik után támogatást igényel, nem kellett
regisztrációs, illetve részvételi díjat fizetni;
e) napidíj elszámolása esetében a  bérkifizetési listát, valamint a  kiutazónak az  utazás évében a  szerzett
jövedelmek számfejtésének módjáról tett nyilatkozata másolati példányát, továbbá a napidíj bérkifizetési lista
alapján történő kifizetésének megtörténtét igazoló bizonylat másolati példányát;
f ) a rendezvény meghívóját vagy a programleírást, idegen nyelven kiállított meghívó és programleírás magyar
nyelvű fordítását;
g) szakmai beszámolót a rendezvényről;
h) a  résztvevő OMME tagságáról szóló igazolást vagy az  OMME-vel kötött megbízási szerződés másolati
pédányát;
i) három vagy több fő csoportos utazása esetén a  jelenléti ívet, amelynek tartalmaznia kell a  rendezvény
helyszínét, időpontját vagy időtartamát, a  szakmai program megnevezését, a  résztvevők nevét, címét,
aláírását; és
j) kongresszusról, konferenciáról, kiállításról, szakmai tanulmányútról, nemzetközi rendezvényről szóló
beszámolók, információk OMME szaklapjában történő megjelentetése esetében a  lapkiadás költségeit
igazoló dokumentumokat, az ehhez tartozó költségelszámolást és a lap egy eredeti példányát.
(3) Ha a tényállás tisztázása szükségessé teszi, a Kincstár az OMME-t a  (2) bekezdés a) pontja szerinti, idegen nyelven
kiállított számla, bizonylat hiteles magyar fordításának benyújtására hívhatja fel.
(4) Az  (1)  bekezdés d)  pontjában megjelölt napidíj esetében a  forintra történő átszámítást a  külföldi kiküldetés első
napján érvényes, az Európai Központi Bank által jegyzett forint/deviza átváltási árfolyam alapján kell elvégezni.
(5) A  10.  § (1)  bekezdés c)  pontja szerinti program megszervezése céljára nyújtott támogatás keretében a  következő
költségek számolhatóak el:
a) előadói díj külföldi előadó esetében legfeljebb 100 000 forint/alkalom, megbízási szerződés esetében ennek
közterhekkel növelt összege, tolmács díja legfeljebb 50  000  forint/alkalom, megbízási szerződés esetében
ennek közterhekkel növelt összege;
b) kongresszuson, konferencián, kiállításon, szakmai tanulmányúton, nemzetközi rendezvényen országonként
legfeljebb három fő előadó és tolmács elszállásolási költsége legfeljebb 20  000 forint/nap/fő/rendezvény,
felmerült étkezési költségeik, valamint az OMME elnökének vagy megbízottjának étkezési költsége legfeljebb
5000 forint/nap/fő/rendezvény;
c) kongresszuson, konferencián, kiállításon, szakmai tanulmányúton, nemzetközi rendezvényen országonként
legfeljebb három fő előadó és tolmács utazási költsége:
ca) saját vagy haszonkölcsön-szerződéssel igénybevett gépjármű használata,
cb) helyi és helyközi tömegközlekedéssel történő utazás költsége,
cc) külföldi előadó, résztvevő esetében a repülőjegy, reptéri transzfer költsége;
d) újsághirdetési költségek legfeljebb 200 000 forint/rendezvény értékben, amennyiben a  hirdetés
a rendezvény szakmai jellegét emeli ki;
e) rendezvényújság készítésének költsége legfeljebb 300 000 forint/rendezvény;
f ) meghívók készítésének és fénymásolásának, valamint postázásának költsége legfeljebb 100 000 forint/rendezvény;
g) épülethelyiség bérlésének, karbantartásának és takarításának költsége;
h) rendezvénysátor bérleti díja;
i) pavilon installáció – pavilonbérlés, pavilonszállítás, pavilontelepítés, pavilonbontás – költsége, továbbá
a pavilonok felszereltségének – ideértve az áramellátás kiépítését – költsége;
j) hangosítás, kivetítés, projektorbérlés költsége, nem számítva a  bérléssel kapcsolatban felmerült szállítási
költségeket;
k) rendezvény egészségügyi és rendészeti, hatósági engedélyezési, vagyonvédelmi biztosításának költsége.
(6) A  10.  § (1)  bekezdés c)  pontja szerinti program megszervezése céljára nyújtott támogatás igénylése esetén
a kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az ellenérték megtérítését igazoló dokumentum) másolati példányát;
b) előadói és tolmácsolási díj elszámolása esetében a  vállalkozói vagy a  megbízási szerződés másolati
példányát, ez  utóbbihoz csatolni kell a  bérkifizetési listát, valamint az  előadónak vagy a  tolmácsnak
a program megvalósulása évében a szerzett jövedelmek számfejtésének módjáról tett nyilatkozata másolati
példányát, továbbá a  bérkifizetési lista alapján történő kifizetés megtörténtét igazoló bizonylat másolati
példányát;
c) előadók, tolmácsok, résztvevők utazási költsége esetében:
ca) gépjárművel történő utazás esetében a  forgalmi engedély másolati példányát, továbbá
az útnyilvántartást, valamint az ez alapján történő kifizetés megtörténtét igazoló bizonylat másolati
példányát, haszonkölcsön-szerződéssel igénybevett gépjármű esetében a haszonkölcsön-szerződés
másolati példányát,
cb) helyi és helyközi tömegközlekedés igénybevétele esetében a  vonatjegy vagy buszjegy másolati
példányát és a  kérelmező nevére és címére kiállított számla, valamint az  ellenérték megtérítését
igazoló bizonylat másolati példányát, továbbá a  helyi és helyközi tömegközlekedéssel történő
utazásra vonatkozó útiköltség-elszámolást,
cc) külföldi előadó, résztvevő esetében a  repülőjegy másolati példányát és a  kérelmező nevére és
címére kiállított számla, valamint az ellenérték megtérítését igazoló bizonylat másolati példányát,
cd) külföldi előadó, résztvevő esetében a  reptéri transzferrel történő utazásról a  kérelmező nevére és
címére kiállított számla, valamint az ellenérték megtérítését igazoló bizonylat másolati példányát;
d) kongresszus, konferencia, kiállítás, szakmai tanulmányút, nemzetközi rendezvény szervezésénél a rendezvény
szervezésével kapcsolatos bármely szolgáltatás igénybevétele esetében a  szerződés másolati példányát,
ha ezen szolgáltatásokat a  kérelmező szerződés alapján vette igénybe – épülethelyiség-bérlés esetében
szerződés csatolása csak a 20 000 forint/alkalom feletti bérleti díj esetén szükséges;
e) meghívók készítése, fénymásolása, valamint a  postaköltség elszámolása esetében a  kiküldött meghívó
eredeti példányát, amelynek tartalmaznia kell legalább a rendezvény dátumát, az egyes előadások időpontját
és helyszínét, a  szakmai program megnevezését, az  előadók nevét és az  előadások témáját, valamint ha
az  adott meghívón több rendezvény időpontja is szerepel, akkor a  kérelmező nyilatkozatát arról, hogy
a  meghívó készítésével, fénymásolásával, valamint a  postázásával kapcsolatban felmerült költségek milyen
arányban oszlanak meg az egyes rendezvények között;
f ) újsághirdetési költség elszámolása esetében a  hirdetés eredeti példányát, amelynek tartalmaznia kell
legalább a rendezvény időpontját és helyszínét, valamint a szakmai program megnevezését;
g) rendezvényújság készítésének költsége esetében a rendezvényújság eredeti példányát;
h) a  rendezvényen elhangozott valamennyi előadás tematikáját, amelyen fel kell tüntetni az  előadó nevét és
az előadás témáját;
i) a  kongresszusról, konferenciáról, kiállításról, szakmai tanulmányútról, nemzetközi rendezvényről szóló
beszámolót;
j) épülethelyiség bérlése költségeinek elszámolása esetében, ha a számla több rendezvényre vonatkozó bérleti
díjat is tartalmaz, akkor a kérelmező nevére és címére kiállított – a rendezvény dátumát tartalmazó – számla,
valamint az ellenérték megtérítését igazoló bizonylat másolati példányát, valamint a kérelmező nyilatkozatát
arról, hogy a bérleti díj milyen arányban oszlik meg az egyes rendezvények között;
k) étkezési és szállásköltségek elszámolása esetében a  kérelmező nevére és címére kiállított számla, valamint
az ellenérték megtérítését igazoló bizonylat másolati példányát, valamint ha a számla nem tartalmazza, akkor
a kérelmező nyilatkozatát a szállóvendégek és az étkezést igénybe vevők nevéről;
l) a szervező nyilatkozatát arról, hogy a látogatók nem fizettek részvételi vagy belépődíjat; és
m) az OMME nyilatkozatát a rendezvény Méhészeti Programba illeszkedéséről.
9. Szaktanácsadó-hálózat működtetésének támogatása 14. § (1) A  2.  § (2)  bekezdés a)  pont ac)  alpontja szerinti intézkedés vonatkozásában támogatás a  megyénként és
a  fővárosban egy-egy fő méhészeti szaktanácsadóból és egy fő vezető szaktanácsadóból álló országos hálózat
működtetéséhez vehető igénybe. A  támogatás csak abban az  esetben igényelhető, ha a  szaktanácsadó
a tanácsadást az OMME elnöke által igazoltan, hetente legalább huszonöt órában végzi, amely időtartamból hetente
legfeljebb egy, nyolc órát meg nem haladó fogadónap esik hétvégére.
(2) A  támogatás keretösszege az  I–III. végrehajtási időszakban legfeljebb 450 000 eurónak megfelelő forintösszeg
végrehajtási időszakonként.
(3) A támogatás igénylésére az OMME jogosult.
 (4) A  támogatás az  I–III. végrehajtási időszakban végrehajtási időszakonként havi tételes elszámolással igényelhető.
Ha végrehajtási időszakonként a  július havi tételes elszámolásnál a  kérelem alapjául szolgáló költségeket igazoló
bizonylatok bármelyikének teljesítési dátuma a következő végrehajtási időszakra esik, azonban a felmerült költségek
egyértelműen a  megelőző időszakra vonatkoznak, akkor ezen költségeket a  július havi tételes elszámolásnál kell
figyelembe venni, függetlenül a kiállított számla teljesítési dátumától.
(5) A támogatás keretében a következő költségek számolhatóak el:
a) az  OMME által megyei szaktanácsadónként éves szinten meghatározott vállalkozói díj legfeljebb
500 000 forint/hó összegig, amely tartalmazza a  vállalkozói szerződésben foglalt feladatok teljesítéséhez
kapcsolódó összes költséget;
b) az  OMME által a  vezető szaktanácsadó részére éves szinten meghatározott vállalkozói díj legfeljebb
985 000 forint/hó összegig, amely tartalmazza a  vállalkozói szerződésben foglalt feladatok teljesítéséhez
kapcsolódó összes költséget;
c) a  szaktanácsadó-hálózat működtetéséhez szükséges irodai archiválás eszközei, informatikai adattároló
eszközök, szoftverek, munkavégzéshez szükséges számítástechnikai és egyéb műszaki eszközök beszerzése,
javítása, pótlása, nyomdai fénymásolási és sokszorosítási költségek 4 000 000 forint/év összegig;
d) a  szaktanácsadók két héten túli távolléte esetében az  OMME elnökének utasítására történő helyettesítés
esetében a helyettesítéssel járó vállalkozói díj;
e) a szaktanácsadók tevékenységével összefüggő beszámolók, tanulmányok, információk OMME szaklapjában
történő megjelentetése esetében havonta legfeljebb a  lapkiadás cikkre eső, dokumentumokkal igazolt
költségeinek mértékéig.
(6) A kifizetési kérelemhez csatolni kell
a) az  I. végrehajtási időszak első kifizetési kérelmével egyidejűleg, az  I–III. végrehajtási időszakban pedig csak
akkor kell ismételten benyújtani, ha bármely szaktanácsadó, illetve a  vezető szaktanácsadó személyében,
továbbá a vállalkozói szerződés tartalmában, adataiban változás következik be:
aa) a szaktanácsadók vállalkozói szerződésének másolati példányát,
ab) a  szaktanácsadók vállalkozói igazolványának vagy egyéni vállalkozóként, egyéni cégként történő
bejegyzését igazoló internetes nyilvántartás nyomtatott példányát, társas vállalkozásnál a társasági
szerződés másolati példányát;
b) a kifizetési kérelem alapjául szolgáló költségeket igazoló bizonylatok – kérelmező nevére és címére kiállított
számla –, valamint az ellenérték megtérítését igazoló bizonylat másolati példányait;
c) a  szaktanácsadók által a  havi tevékenységükről készített összefoglaló jelentéseket, amelyek tartalmazzák
az átvett nyomtatványok felhasználásának ismertetését, valamint a tárgyhavi eredmények értékeléséről szóló
beszámolót;
d) a fogadóórákról szóló nyilvántartások másolati példányát;
e) a nyomtatványok szaktanácsadó által történő átvételének igazolását;
f ) az OMME elnöke által kiállított igazolást arra vonatkozóan, hogy minden egyes szaktanácsadó a tanácsadást
hetente legalább huszonöt órában végzi, amelyből legfeljebb egy, nyolc órát meg nem haladó fogadónap
esik hétvégére; és
g) a szaktanácsadók tevékenységével összefüggő beszámolók, tanulmányok, információk OMME szaklapjában
történő megjelentetése estében a  lapkiadás költségeit igazoló dokumentumokat, az  ehhez tartozó
költségelszámolást és a lap egy példányát.
10. Bemutató méhészetek látogatásának támogatása 15. § (1) A  2.  § (2)  bekezdés a)  pont ad)  alpontja szerinti intézkedés vonatkozásában támogatás az  OMME által elfogadott
bemutató méhészetek látogatásához, ismertetéséhez vehető igénybe. Támogatás csak olyan bemutató méhészet
látogatásához igényelhető, amelyen a látogatók száma legalább húsz fő, és a bemutató méhészet szerepel az OMME
honlapján közzétett listában.
(2) A  támogatás keretösszege az  I–III. végrehajtási időszakban legfeljebb 100  000 eurónak megfelelő forintösszeg
végrehajtási időszakonként.
(3) A támogatás igénylésére az OMME és a tagszervezete jogosult.
 (4) Kifizetési kérelem az  I–III. végrehajtási időszakban végrehajtási időszakonként több alkalommal is benyújtható.
A kifizetési kérelem jogvesztő benyújtási határideje az (1) bekezdés szerinti látogatás zárónapjától számított hatvan
nap.
(5) A  támogatás igénylője köteles a  látogatás dátumát, kezdési időpontját és várható időtartamát, helyszínét, típusát
(bemutató méhészet látogatása), továbbá a  bemutató méhészet nevét és a  bemutató témáját a  Kincstárnak
előzetesen bejelenteni. A  bejelentést a  Kincstár által rendszeresített és a  honlapján közleményben közzétett
nyomtatványon személyesen vagy telefax útján kell benyújtani legkésőbb a  látogatás kezdő időpontját megelőző
nyolcadik napig beérkezően. A  bejelentés elmulasztása vagy határidőn túl történő benyújtása esetén, vagy ha
a bejelentés nem tartalmazza legalább a látogatás dátumát, kezdési időpontját, várható időtartamát, és helyszínét,
akkor az érintett látogatás költsége nem támogatható.
(6) Az  e  rendelet hatálybalépését követő harmincadik napot megelőzően megrendezett program esetében
az (5) bekezdés szerinti bejelentést nem kell megtenni.
(7) A támogatás keretében a következő költségek számolhatóak el:
a) méhészet telephelyén tartott gyakorlati bemutató költsége legfeljebb 100 000 forint/alkalom, amely
megbízási szerződés esetében tartalmazza a kérelmező által fizetendő közterheket is;
b) résztvevők utazási költsége (az összes – oda-vissza – utazási költség és az utazók összlétszáma hányadosának
figyelembevételével számítva) legfeljebb 6500 forint/fő összegig, ugyanazon oda-vissza utazás alatt történő,
más bemutató méhészet látogatása esetén legfeljebb 9000 forint/fő összegig:
ba) helyi és helyközi tömegközlekedéssel történő utazás költsége,
bb) bérelt busszal történő utazás költsége, amely a résztvevők felszállási helye és a bemutató méhészet
helyszíne közötti távolságra számolható el;
c) résztvevők elszállásolási költsége legfeljebb egy éjszakára, legfeljebb 3000 forint/fő összegig, ha az oda-vissza
út távolsága a 400 kilométert meghaladja.
 (8) A támogatás igénylése esetén a kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az  ellenérték megtérítését igazoló dokumentum, illetve megbízási szerződés alapján
kifizetett díjak esetében a bérkifizetési lista) másolati példányát;
b) a résztvevők utazási költsége elszámolása esetében:
ba) tömegközlekedés igénybevétele esetében a vonatjegy vagy buszjegy, a kérelmező nevére és címére
kiállított számla, valamint az ellenérték megtérítését igazoló bizonylat másolati példányát, továbbá
a  helyi és helyközi tömegközlekedéssel történő utazásról szóló, a  munkáltató felé benyújtott és
a munkáltató által igazolt útiköltség-elszámolást,
bb) bérelt busszal történő utazás esetében – a  bemutató helyszínére utazó és onnan visszautazók
pontos létszámát és az útvonalat feltüntető – menetlevelet, továbbá a kérelmező nevére és címére
kiállított számla, valamint az ellenérték megtérítését igazoló bizonylat másolati példányát, valamint
– ha a menetlevél nem tartalmazza az utazók létszámát – az utaslistát;
c) a  résztvevők szállásköltségének elszámolása esetében a  kérelmező nevére és címére kiállított számla,
valamint az ellenérték megtérítését igazoló bizonylat másolati példányát;
d) a látogatás tematikáját, amelyen fel kell tüntetni a bemutatót vezető nevét;
e) a  résztvevők nevét, címét és aláírását, valamint a  bemutató méhészet nevét, a  látogatás témáját és
időpontját, a bemutató méhészet helyszínét is tartalmazó jelenléti ívet;
f ) a szervező nyilatkozatát arról, hogy a látogatók nem fizettek részvételi díjat;
g) az OMME nyilatkozatát a rendezvény Méhészeti Programba illeszkedéséről; és
h) az OMME tagsági igazolását, ha a kifizetési kérelmet tagszervezete nyújtja be.
(9) Az OMME a bemutató méhészetekkel kötött együttműködési megállapodásokat, valamint megbízási szerződéssel
történő munkavégzés esetében az  előadónak a  látogatás megtartása évében szerzett jövedelmek számfejtése
módjáról tett nyilatkozatának másolati példányát az  e  rendelet hatálybalépését követő harminc napon belül
a  Kincstár rendelkezésére bocsátja. Az  együttműködési megállapodás módosítása esetén az  OMME a  módosított
együttműködési megállapodást a módosítást követő nyolc napon belül a Kincstár rendelkezésére bocsátja.
11. Méz és méhészeti termékek kinyeréséhez és kiszereléséhez, valamint léptároláshoz szükséges új
eszközök beszerzésének támogatása
16. § (1) A 2. § (2) bekezdés a) pont ae) alpontja szerinti intézkedés vonatkozásában támogatás a hatékonyabb és élelmiszerbiztonsági szempontból megfelelő pergetés, valamint az  ahhoz kapcsolódó munkafolyamatok elvégzését
elősegítő, méz és méhészeti termékek kinyeréséhez, kiszereléséhez, valamint a léptároláshoz szükséges új eszközök
beszerzéséhez – a (4) bekezdésben felsorolt eszközökre – vehető igénybe.
(2) A  támogatás keretösszege az  I–III. végrehajtási időszakban legfeljebb 450 000 eurónak megfelelő forintösszeg
végrehajtási időszakonként.
(3) A  támogatás igénylésére érvényes OMME tagsági viszonnyal rendelkező termelő – a  4.  § (10)  bekezdésében
meghatározott méhcsaládállomány alapján – jogosult.
(4) A  támogatás új pergető, pergetés előtti fiókos mézeskeret kiemelő eszköz, fedelezőgép, mézszivattyú, léptároló
és fedelezőállvány, fedelezőkád, mézletöltőgép, letöltőtartály, mézkimelegítő készülék, viasz-méz elválasztó
berendezés, viaszolvasztó berendezés beszerzéséhez, valamint léptároló fagyasztókamra hűtőgépészeti
berendezésének beszerzéséhez és üzembe helyezéséhez vehető igénybe.
(5) Új fedelezőgép és mézletöltőgép beszerzéséhez legalább nyolcvan méhcsalád megléte esetén igényelhető
támogatás.
(6) Új mézletöltőgép beszerzése esetén támogatást a legalább három éve kiállított és meghosszabbított – a kistermelői
élelmiszer-termelés, -előállítás és -értékesítés feltételeiről szóló 52/2010. (IV. 30.) FVM rendelet [a továbbiakban:
52/2010. (IV. 30.) FVM rendelet] 2.  melléklete szerinti, az  állati eredetű termékek kistermelői termeléséhez,
előállításához, illetve feldolgozásához az  élelmiszerlánc-biztonsági és állategészségügyi hatáskörében eljáró járási
hivatal által kiállított – hatósági állatorvosi bizonyítvánnyal rendelkező kérelmező igényelhet.
(7) Új léptároló fagyasztókamra hűtőgépészeti berendezésének beszerzéséhez és üzembe helyezéséhez legalább száz
méhcsalád megléte esetén igényelhető támogatás.
(8) A  kérelmező a  (4)  bekezdés szerinti eszközt köteles a  jóváhagyó kifizetési határozat kézhezvételét követő naptól
kezdődően öt éven át folyamatosan birtokában tartani és rendeltetésszerűen használni.
(9) A  kérelmező – termelői csoport kivételével – eszközcsoportonként egy eszközre igényelhet támogatást, ha
a kifizetési kérelem benyújtását megelőző öt évben ugyanolyan eszközcsoportra nem kapott támogatást.
(10) Termelői csoport eszközcsoportonként legfeljebb három eszközre igényelhet támogatást. A  támogatásból
beszerezhető eszközök számát a  kifizetési kérelem benyújtását megelőző öt évben támogatás igénybevételével
beszerzett, ugyanolyan eszközcsoportba tartozó eszközök számával csökkenteni kell.
(11) Támogatás az I–III. végrehajtási időszakban végrehajtási időszakonként több alkalommal, eszközönként külön-külön
kifizetési kérelem benyújtásával igényelhető.
(12) A támogatás mértéke kifizetési kérelmenként az eszköz beszerzési és üzembe helyezési árának 50%-a, de legfeljebb
400 eurónak megfelelő forintösszeg, léptároló fagyasztókamra hűtőgépészeti berendezésének beszerzése és
üzembe helyezése, mézletöltőgép és fűtött késes fedelezőgép beszerzése esetében a  beszerzési és üzembe
helyezési ár 50%-a, de legfeljebb 1200 eurónak megfelelő forintösszeg.
(13) A kifizetési kérelemhez csatolni kell
a) a kérelmező – kifizetési kérelem benyújtásának évére vonatkozó – érvényes OMME tagságáról szóló igazolást;
b) az  új pergető, pergetés előtti fiókos mézeskeret kiemelő eszköz, fedelezőgép, léptároló és fedelezőállvány,
fedelezőkád, mézletöltőgép, letöltőtartály, mézkimelegítő készülék, viasz-méz elválasztó berendezés,
viaszolvasztó berendezés, léptároló fagyasztókamra hűtőgépészeti berendezés vásárlása és üzembe
helyezése, valamint mézszivattyú vásárlása esetében a kérelmező nevére és címére kiállított számla, valamint
az  ellenérték megtérítését igazoló bizonylat másolati példányát azzal, hogy a  számla eredeti példányának
tartalmaznia kell az  eszköz (4)  bekezdésnek megfelelő megnevezését, valamint e  rendelet számának
feltüntetésével annak megjelölését, hogy a számlát az e rendelet szerinti támogatás igénybevétele céljából
nyújtják be Kincstárhoz; és
c) új mézletöltőgép beszerzése esetében az  52/2010. (IV. 30.) FVM rendelet 2.  melléklete szerinti – hatósági
állatorvos által, az  eszközbeszerzés napját megelőzően legalább három évvel korábban kiállított és
meghosszabbított – hatósági állatorvosi bizonyítvány másolati példányát.
(14) A  (4)  bekezdés szerinti eszköz beszerzésénél a  kiállított számlákon az  eszközök egyedi azonosító számát fel kell
tüntetni, ha azzal az eszköz rendelkezik.
(15) A  támogatott eszköz üzemben tartására vonatkozó feltétel teljesülését a  Kincstár helyszíni ellenőrzés keretében
ellenőrzi.
(16) Ha a kérelmező a (8) bekezdésben meghatározott határidőig nem tesz eleget az üzemben tartási kötelezettségének,
az igénybevett támogatás egésze jogosulatlannak minősül.
(17) A  100 000 forint nettó beszerzési érték alatti eszköz tekintetében az  üzemben tartási kötelezettség alatt
bekövetkezett lopás, illetve működésképtelenné, használhatatlanná válás esetén az üzemben tartási kötelezettséget
érintő eseményről nem kell a Kincstár felé bejelentést tenni.
12. Termelői mézesüveg gyártásához szükséges formagarnitúra beszerzésének támogatása
17. § (1) A  2.  § (2)  bekezdés a)  pont af )  alpontja szerinti intézkedés vonatkozásában támogatás termelői mézesüvegek
gyártásához szükséges szerszám beszerzésének költségére vehető igénybe.
(2) A  támogatás keretösszege legfeljebb 20  000 eurónak megfelelő forintösszeg, amely csak az  I. végrehajtási
időszakban vehető igénybe.
(3) A támogatás igénylésére az OMME jogosult.
 (4) Kifizetési kérelem kizárólag az I. végrehajtási időszakban nyújtható be.
 (5) A kifizetési kérelemhez csatolni kell
a) a formagarnitúra elkészítésére, valamint a termelői mézesüvegek gyártására vonatkozó szerződés, és
b) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint a pénzügyi teljesítést igazoló dokumentum)
másolati példányát.
13. A varroa atka, a nozematózis, illetve az egyéb kártevők, betegségek elleni gyógyszeres védekezés
támogatása
18. § (1) A  2.  § (2)  bekezdés b)  pont ba)  alpontja szerinti támogatás a  méhcsaládok engedélyezett szerrel történő,
a  varroa atka, a  nozematózis, illetve az  egyéb kártevők és betegségek elleni, szakszerű állategészségügyi kezelés
költségeihez – a (2) bekezdés szerinti készítmények és eszközök beszerzéséhez – igényelhető.
(2) A  támogatás a  vényköteles és nem vényköteles állatgyógyászati készítmények (gyógyszer), valamint
az  állatgyógyászatban használatos gyógyhatású készítmények, illetve azok kijuttatásához szükséges eszközök,
a  méhész egészségvédelmét szolgáló munkavédelmi légzésvédő teljes álarc, továbbá a  készítmények
hatékonyságának növelése érdekében a méhészetben felhasznált cukor beszerzésének számlával igazolt költségére
vehető igénybe.
(3) A  cukor, a  gyógyhatású állatgyógyászati készítmények, a  méhészetben használatos vényköteles és nem
vényköteles állatgyógyászati készítmények és gyógyhatású készítmények kijuttatásához szükséges eszközök,
illetve a  légzésvédő szűrőbetét vásárlása önállóan nem támogatható, csak vényköteles vagy nem vényköteles
állatgyógyászati készítmények együttes vásárlása esetén.
(4) A szennyezett cukor, a sepert cukor, az izo-glukóz, gabonakeményítőből gyártott cukor (izocukor), és a cukorlepény
beszerzésének költsége nem támogatható.
(5) A  támogatás keretösszege az  I–III. végrehajtási időszakban legfeljebb 2  140  000 eurónak megfelelő forintösszeg
végrehajtási időszakonként.
(6) A  támogatás igénylésére érvényes OMME tagsági viszonnyal rendelkező termelő – a  4.  § (10)  bekezdésében
meghatározott méhcsaládállomány alapján – jogosult.
(7) Varroa atka, a  nozematózis, illetve az  egyéb kártevők, betegségek elleni gyógyszeres védekezés támogatása
az I–III. végrehajtási időszakban végrehajtási időszakonként egy alkalommal igényelhető.
(8) A  méhcsaládokat megtámadó kártevők és betegségek – ideértve a  varroatózis – állategészségügyi kezeléséhez
az alábbi készítmények után igényelhető támogatás:
a) jogszabály szerint törzskönyvezett vényköteles és nem vényköteles állatgyógyászati készítmények,
b) jogszabály szerint nyilvántartásba vett, szabadon forgalmazható, az  állatgyógyászatban használatos
gyógyhatású készítmények.
 (9) A varroa atka, a nozematózis, illetve az egyéb kártevők, betegségek elleni szakszerű állategészségügyi kezeléshez
méhcsaládonként – számla alapján – legfeljebb öt eurónak megfelelő forintösszeg mértékéig igényelhető
támogatás, amelyből a  méhészetben használatos gyógyhatású állatgyógyászati készítményekre és a  cukor
beszerzési költségére méhcsaládonként legfeljebb 2,5 eurónak megfelelő forintösszeg mértékéig igényelhető
támogatás. A  méhészetben használatos gyógyhatású állatgyógyászati készítményekre és a  cukor beszerzési
költségére igényelt támogatás összege nem haladhatja meg
a) jogszabály szerint törzskönyvezett vényköteles és nem vényköteles állatgyógyászati készítmények,
b) a minimum három vegyes százalék (g/100 ml) oxálsav hatóanyagot tartalmazó, méhészeti célra használatos
gyógyhatású állatgyógyászati készítményekhez,
c) a  vényköteles és nem vényköteles állatgyógyászati készítmények és gyógyhatású készítmények
kijuttatásához szükséges eszközökhöz, valamint
d) a  minimum A2B2E2P3 (vagy ennél magasabb védelmi fokozatú) szűrőbetéttel ellátott, vagy anélküli
munkavédelmi légzésvédő teljes álarchoz
jóváhagyott támogatás mértékét. (10) A kifizetési kérelemhez csatolni kell
a) a kérelmező – kifizetési kérelem benyújtásának évére vonatkozó – érvényes OMME tagságáról szóló igazolást;
b) a méhcsaládokat megtámadó kártevők és betegségek elleni védekezéshez használt, a  (8) bekezdés szerinti
készítmények és azok kijuttatásához szükséges eszköz, illetve a minimum A2B2E2P3 (vagy ennél magasabb
védelmi fokozatú) szűrőbetéttel ellátott vagy anélküli munkavédelmi légzésvédő teljes álarc vásárlásáról
– a  kérelmező nevére és címére – kiállított számla, valamint az  ellenérték megtérítését igazoló bizonylat
másolati példányát; és
c) a  cukor vásárlásáról kiállított számla, valamint az  ellenérték megtérítését igazoló bizonylat másolati
példányát.
(11) A  jóváhagyott vagy részben jóváhagyott kifizetési kérelme esetében a kérelmezőnek a  támogatott vényköteles és
nem vényköteles gyógyszerek, illetve a gyógyhatású készítmények csomagolóanyagát – amennyiben az a szakszerű
kezeléshez nem szükséges – az  I. végrehajtási időszakban legalább 2017. október 15-éig, a  II. végrehajtási
időszakban legalább 2018. október 15-éig, a  III. végrehajtási időszakban legalább 2019. október 15-éig meg kell
őriznie. Ha a  kérelmező nem őrzi meg a  csomagolóanyagot, a  csomagolóanyag nélküli készítmény, továbbá
az  annak kijuttatásához vásárolt eszköz és légzésvédő teljes álarc, illetve az  ahhoz felhasznált cukor beszerzési
költsége után igénybevett támogatás jogosulatlannak minősül.
(12) Az  intézkedés keretében elszámolt készítmények – jogszabályban előírt méhegészségügyi nyilvántartás alapján
történő – felhasználását és a csomagolóanyagokat a Kincstár helyszíni ellenőrzés keretében jogosult ellenőrizni.
14. A varroa atka elleni alternatív védekezés és a kapcsolódó ellenőrző rendszer működtetésének
támogatása
19. § (1) A  2.  § (2)  bekezdés b)  pont bb)  alpontja szerinti intézkedés vonatkozásában támogatás a  higiénikus aljdeszka
alkalmazásához és a varroa atka fertőzöttség felméréséhez vehető igénybe.
(2) A  támogatás keretösszege az  I. végrehajtási időszakban legfeljebb 15  250 eurónak, a  II. végrehajtási időszakban
legfeljebb 15  254 eurónak, a  III. végrehajtási időszakban legfeljebb 15  248 eurónak megfelelő forintösszeg
végrehajtási időszakonként.
(3) A  támogatás igénylésére érvényes OMME tagsági viszonnyal rendelkező termelő – a  4.  § (10)  bekezdésében
meghatározott méhcsaládállomány alapján – jogosult.
(4) A támogatás az I–III. végrehajtási időszakban egy alkalommal igényelhető, ha a kérelmező a benyújtást megelőző öt
évben higiénikus aljdeszka beszerzésére nem vett igénybe támogatást.
(5) A támogatás legfeljebb a (3) bekezdés szerinti méhcsaládszám 20%-ának megfelelő mennyiségű méhcsaládszámra
alkalmazható, rostaszövettel, kihúzható tálcával ellátott higiénikus aljdeszka beszerzéséhez vehető igénybe.
(6) Egy higiénikus aljdeszka támogatásának mértéke a beszerzési ár 80%-a, de legfeljebb 3000 forint/darab.
 (7) A kérelmező a támogatott eszközt köteles a jóváhagyó kifizetési határozat kézhezvételét követő naptól kezdődően
öt éven át folyamatosan birtokában tartani és rendeltetésszerűen használni. Ha a  kérelmező nem tesz eleget
a  megőrzési kötelezettségének, az  adott kifizetési kérelemre igénybevett támogatás teljes összege jogosulatlanul
igénybe vett támogatásnak minősül.
(8) A kifizetési kérelemhez csatolni kell
a) a  kérelmező – kifizetési kérelem benyújtásának évére vonatkozó – érvényes OMME tagságáról szóló
igazolását, és
b) a  higiénikus aljdeszka vásárlásáról a  kérelmező nevére és címére kiállított számla, valamint az  ellenérték
megtérítését igazoló bizonylat másolati példányát azzal, hogy a számla csak abban az esetben fogadható el,
ha a termék megnevezéseként higiénikus aljdeszka van feltüntetve.
15. A méhbetegségek felismeréséhez és a védekezéshez szükséges ismeretek átadásához szükséges
képzések támogatása
20. § (1) A 2. § (2) bekezdés b) pont bc) alpontja szerinti intézkedés vonatkozásában támogatás a méhegészségügyi felelősök
részére a  méhbetegségek felismeréséhez és a  védekezéshez szükséges ismeretek átadásához szükséges képzések
költségeire vehető igénybe.
(2) A  támogatás keretösszege az  I–III. végrehajtási időszakban legfeljebb 30 000 eurónak megfelelő forintösszeg
végrehajtási időszakonként.
(3) A támogatás igénylésére az OMME és a tagszervezete jogosult.
 (4) Kifizetési kérelem az  I–III. végrehajtási időszakban végrehajtási időszakonként több alkalommal is, de adott
képzés vonatkozásában csak egyszer nyújtható be. Minden képzésre vonatkozóan külön kifizetési kérelmet kell
benyújtani. Ha a képzés kezdő időpontja a következő végrehajtási időszakra esik, azonban a képzés előkészítésével,
szervezésével kapcsolatban felmerült költségek a  megelőző végrehajtási időszakra vonatkoznak, akkor ezen
költségek abban a  végrehajtási időszakban számolhatóak el, amelyben a  programot ténylegesen megvalósítják,
függetlenül az  előkészítés, szervezés költségeiről kiállított számla teljesítési dátumától. A  kifizetési kérelem
jogvesztő benyújtási határideje a képzés zárónapjától számított hatvan nap.
(5) A  kérelmező köteles a  képzés dátumát, kezdő időpontját és várható időtartamát, helyszínét, típusát (képzés),
továbbá az  előadó nevét és az  előadás témáját a  Kincstárnak előzetesen bejelenteni. A  bejelentést a  Kincstár
által rendszeresített és a  honlapján közleményben közzétett nyomtatványon személyesen vagy telefax útján kell
benyújtani legkésőbb a képzés kezdő időpontját megelőző nyolcadik napig beérkezően. A bejelentés elmulasztása
vagy határidőn túl történő benyújtása esetén, vagy ha a  bejelentés nem tartalmazza a  képzés dátumát, kezdő
időpontját, várható időtartamát és helyszínét, akkor az érintett képzés költsége nem támogatható.
(6) Az  e  rendelet hatálybalépését követő harmincadik napot megelőzően megrendezett program esetében
az (5) bekezdés szerinti bejelentést nem kell megtenni.
(7) A támogatás keretében a következő költségek számolhatóak el:
a) az  előadói díj legfeljebb 40  000 forint/alkalom összegig, megbízási szerződés esetén ennek közterhekkel
növelt összegéig;
b) az  előadó elszállásolási költsége legfeljebb 10  000 forint/nap/fő/rendezvény, étkezési költség legfeljebb
3000 forint/nap/fő/rendezvény mértékéig;
c) az előadó utazási költsége vonatkozásában:
ca) saját vagy haszonkölcsön-szerződéssel igénybevett gépjármű használata,
cb) helyi és helyközi tömegközlekedéssel történő utazás költsége;
d) meghívók készítésének és fénymásolásának, sokszorosításának, valamint postázásának költsége legfeljebb
50 000 forint/rendezvény összegig;
e) épülethelyiség bérlésének költsége 20  000 Ft/alkalom összegig 100%-ban, az  ezt meghaladó bérleti díj
maximum 70%-a összegig;
f ) hangosítás, kivetítés, projektorbérlés költsége, kivéve a bérléssel kapcsolatban felmerült szállítási költségeket.
 (8) A kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, és az ellenérték megtérítését igazoló dokumentum) másolati példányát;
b) előadói díj elszámolása esetében a  vállalkozói vagy a  megbízási szerződés, a  bérkifizetési lista, valamint
az  előadónak az  elméleti ismeretterjesztés megvalósulása évében szerzett jövedelmek számfejtésének
módjáról tett nyilatkozata másolati példányát, továbbá a  bérkifizetési lista alapján történő kifizetés
megtörténtét igazoló bizonylat másolati példányát;
c) az előadók utazási költsége elszámolása esetén:
ca) gépjárművel történő utazás esetében a forgalmi engedély, az útnyilvántartás, valamint az ez alapján
történő kifizetés megtörténtét igazoló bizonylat másolati példányát, haszonkölcsön-szerződéssel
igénybevett gépjármű esetében a haszonkölcsön-szerződés másolati példányát,
cb) tömegközlekedés igénybevétele esetében a vonatjegy vagy buszjegy, a kérelmező nevére és címére
kiállított számla, valamint az ellenérték megtérítését igazoló bizonylat másolati példányát, továbbá
a  helyi és helyközi tömegközlekedéssel történő utazásról szóló, a  munkáltató felé benyújtott és
a munkáltató által igazolt útiköltség-elszámolást;
d) a  képzés szervezésével kapcsolatos bármely szolgáltatás igénybevétele esetében a  szerződés
másolati példányát, amennyiben e  szolgáltatásokat a  kérelmező szerződés alapján vette igénybe –
épülethelyiség-bérlés esetében szerződés csatolása csak a  20 000 forint/alkalom feletti bérleti díj esetén
szükséges;
e) meghívók készítése, fénymásolása vagy sokszorosítása, valamint a  postaköltség elszámolása esetében
a kiküldött meghívó egy példányát, amely tartalmazza a képzés dátumát, időpontját és helyszínét, az előadó
nevét, az  előadás témáját, valamint ha az  adott meghívón több képzés időpontja is szerepel, akkor
a  kérelmező nyilatkozatát arról, hogy a  meghívó készítésével, fénymásolásával, valamint a  postázásával
kapcsolatban felmerült költségek milyen arányban oszlanak meg a képzések között;
f ) a képzés alkalmával elhangzott valamennyi előadás tematikáját, amelyen fel kell tüntetni az előadó nevét és
az előadás témáját;
g) épülethelyiség-bérlés költségeinek elszámolása esetében, ha a számla több rendezvényre vonatkozó bérleti
díjat is tartalmaz, akkor a kérelmező nevére és címére kiállított, a rendezvény dátumát tartalmazó számla és
az  ellenérték megtérítését igazoló bizonylat másolati példányát, valamint a  kérelmező nyilatkozatát arról,
hogy a bérleti díj milyen arányban oszlik meg az egyes rendezvények között;
h) étkezési és szállásköltségek elszámolása esetében a  kérelmező nevére és címére kiállított számla, valamint
az  ellenérték megtérítését igazoló bizonylat másolati példányát, és – amennyiben a  számlán nincs
feltüntetve – a kérelmező nyilatkozatát a szállóvendégek és az étkezést igénybe vevők nevéről;
i) a  résztvevők nevét, címét, aláírását, az  előadó nevét, az  előadás címét, a  képzés helyszínét és időpontját
tartalmazó jelenléti ívet;
j) a kérelmező nyilatkozatát arról, hogy a méhészek nem fizettek részvételi vagy belépődíjat;
k) az OMME nyilatkozatát a képzés Méhészeti Programba illeszkedéséről; és
l) az OMME tagsági igazolását, ha a kifizetési kérelmet tagszervezet nyújtja be.
(9) A támogatási feltételek teljesítését a Kincstár helyszíni ellenőrzés keretében jogosult ellenőrizni.
16. Kaptárak, méhészeti felszerelések azonosítási rendszere kialakításának és fenntartásának
támogatása
21. § (1) A 2. § (2) bekezdés c) pont ca) alpontja szerinti intézkedés vonatkozásában támogatás
a) a  méhegészségügyi nyomon követhetőség, minőségbiztosítási rendszerek bevezetéséhez,
adminisztrációjához (operátori tevékenység), a  rendszerek fejlesztéséhez, továbbá a  kaptárazonosító
rendszer működtetéséhez, valamint
b) a  méhészetek és a  méhészeti felszerelések vagyonvédelmét szolgáló, azonosító és nyilvántartó rendszer
kialakításához, fenntartásához
vehető igénybe.
 (2) A  támogatás keretösszege az  I–III. végrehajtási időszakban legfeljebb 110 000 eurónak megfelelő forintösszeg
végrehajtási időszakonként, amelyből az  (1)  bekezdés a)  pontja szerinti céltámogatás keretében felmerülő
költségekre legfeljebb 100 000 eurónak megfelelő forintösszeg, az (1) bekezdés b) pontja szerinti, rádiófrekvenciás
azonosító támogatására legfeljebb 10  000 eurónak megfelelő forintösszeg használható fel végrehajtási
időszakonként.
(3) Az (1) bekezdés a) pontja szerinti céltámogatás igénylésére az OMME jogosult.
 (4) Az  (1)  bekezdés a)  pontja szerinti céltámogatás az  I–III. végrehajtási időszakban végrehajtási időszakonként havi
tételes elszámolással igényelhető. Ha végrehajtási időszakonként a  július havi tételes elszámolásnál a  kifizetési
kérelem alapjául szolgáló költségeket igazoló bizonylatok bármelyikének teljesítési dátuma a  következő
végrehajtási időszakra esik, azonban a felmerült költségek egyértelműen a megelőző időszakra vonatkoznak, akkor
ezen költségeket a  július havi tételes elszámolásnál kell figyelembe venni, függetlenül a kiállított számla teljesítési
dátumától.
(5) Az (1) bekezdés a) pontja szerinti céltámogatás keretében a következő költségek számolhatóak el:
a) operátori tevékenységet végző személy vállalkozói díja esetében legfeljebb 285 000 forint/hó;
b) informatikai rendszer működtetésének költsége – vállalkozói szerződés alapján – legfeljebb 250 000 forint/hó,
c) számítástechnikai eszközök beszerzése, szoftverfejlesztés, szoftverszolgáltatás, illetve szoftverértékesítés
esetében legfeljebb 17 000 000 forint/év összegig,
d) kaptárak megjelölésének költsége,
e) azonosítási, jelölési és nyilvántartási rendszer kialakításához szükséges tárgyi eszközök vásárlásának,
javításának költsége.
 (6) Az (1) bekezdés a) pontja szerinti céltámogatás igénylése esetén a kifizetési kérelemhez csatolni kell
a) az  I. végrehajtási időszak első kifizetési kérelmével egyidejűleg a  megbízási szerződés másolati példányát,
amelyet az  I–III. végrehajtási időszakban akkor kell ismételten benyújtani, ha a  szerződések tartalmában,
adataiban vagy ha az  operátor, illetve az  informatikus személyében változás következik be, valamint
informatikai rendszer működtetése esetében a  vállalkozói szerződés és a  teljesítés igazolás másolati
példányát;
b) számítástechnikai eszközök beszerzése, szoftverfejlesztés, szoftverszolgáltatás, szoftverértékesítés esetében
a szerződések másolati példányát;
c) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az  ellenérték megtérítését igazoló, továbbá az  ez  alapján történő kifizetés megtörténtét
igazoló dokumentum) másolati példányát; és
d) az operátor havi tevékenységéről szóló, általa készített összefoglaló jelentést.
 (7) Az  (1)  bekezdés b)  pontja szerinti céltámogatás igénylésére érvényes OMME tagsági jogviszonnyal rendelkező
termelő – a 4. § (10) bekezdésében meghatározott méhcsaládállomány alapján – jogosult.
 (8) Az (1) bekezdés b) pontja szerinti céltámogatás végrehajtási időszakonként egy alkalommal igényelhető.
 (9) Az (1) bekezdés b) pontja szerinti céltámogatás a végrehajtási időszakban a 4. § (10) bekezdésében meghatározott
méhcsaládállomány alapján, méhcsaládonként az I–III. végrehajtási időszakban összesen legfeljebb negyven darab
rádiófrekvenciás azonosító vásárlásához vehető igénybe. Ha a kérelmező adott végrehajtási időszakban nem a teljes
méhcsaládszám alapján igényel támogatást, vagy a  következő végrehajtási időszakban több méhcsaládszámmal
rendelkezik, akkor a  támogatás a  következő végrehajtási időszakban a  méhcsaládszám-különbözet alapján
igényelhető.
(10) Egy rádiófrekvenciás azonosító támogatásának összege a  számlán feltüntetett beszerzési ár 80%-a, de legfeljebb
60 forint/darab.
(11) Az (1) bekezdés b) pontja szerinti céltámogatás igénylése esetén a kifizetési kérelemhez csatolni kell
a) a  kérelmező – kifizetési kérelem benyújtásának évére vonatkozó – érvényes OMME tagságáról szóló
igazolását,
b) a  rádiófrekvenciás azonosító vásárlásáról a  kérelmező nevére és címére kiállított számla, valamint
az ellenérték megtérítését igazoló bizonylat másolati példányát, és
c) az  OMME igazolását a  rádiófrekvenciás azonosító kaptárazonosító rendszerben történő nyilvántartásba
vételéről. 17. Vándoroltatáshoz szükséges új eszközök beszerzésének támogatása
22. § (1) A  2.  § (2)  bekezdés c)  pont cb)  alpontja szerinti intézkedésre vonatkozó támogatás a  méhek vándoroltatását
elősegítő, új eszközök beszerzéséhez vehető igénybe.
(2) A  támogatás keretösszege az  I–III. végrehajtási időszakban legfeljebb 510 000 eurónak megfelelő forintösszeg
végrehajtási időszakonként, amelyből 260  000 eurónak megfelelő forintösszeg a  (4)  bekezdés a)–h)  pontjában
meghatározott eszköz, 250 000 eurónak megfelelő forintösszeg a  (4)  bekezdés i)–u)  pontjában meghatározott
eszköz beszerzésének támogatásához használható fel.
(3) A  támogatás igénylésére érvényes OMME tagsági viszonnyal rendelkező termelő – a  4.  § (10)  bekezdésében
meghatározott méhcsaládállomány alapján – jogosult.
(4) A támogatás
a) kaptárak szállítására kialakított, a  közúti járművek műszaki megvizsgálásáról szóló 5/1990. (IV. 12.) KöHÉM
rendelet (a továbbiakban: KöHÉM rendelet) 2. § (9) bekezdés h) pontja szerinti pótkocsi,
b) a KöHÉM rendelet 2. § (9) bekezdés d) pontja szerinti legalább differenciálzárral ellátott kisméretű, legfeljebb
3,5 tonna összsúlyú, nyitott rakfelülettel is rendelkező teherautó,
c) a KöHÉM rendelet 2. § (9) bekezdés e) pontja szerinti differenciálzárral ellátott, legfeljebb 7,5 tonna összsúlyú
teherautó,
d) teherautóra szerelhető daru,
e) emelőhátfal,
f ) terepjáró villástargonca,
g) kormányművel, vezetőüléssel ellátott önjáró rakodógép,
h) méhek tartására szolgáló, kész műszaki állapotú, új építésű konténer,
i) benzines vagy elektromos szívó-fúvógép,
j) benzinmotoros fűkasza, bozótvágó,
k) legfeljebb 8 kW elektromos teljesítményű aggregátor vagy robbanómotorral meghajtott áramfejlesztő,
l) csörlő,
m) kézi hidraulikus emelő (béka),
n) legalább 5 km-es hatótávú elektronikus táv-kaptármérleg,
o) robbanómotoros szivattyú,
p) elektronikus méhes vagyonvédelmi rendszer eszközcsoportokba tartozó új eszközök,
r) kaptáremelő (kaptárlift),
s) napelemes áramellátó berendezés,
t) méhlesöprő berendezés,
u) magasnyomású mosó
beszerzéséhez vehető igénybe.
(5) A  (4)  bekezdés a), b) és e)  pontja szerinti eszközre vonatkozó támogatást legalább hatvan méhcsaláddal,
a  (4)  bekezdés h)  pontja szerinti eszközre vonatkozó támogatást legalább harminc méhcsaláddal, a  (4)  bekezdés
c), d), f ) és g)  pontja szerinti eszközre vonatkozó támogatást legalább száz méhcsaláddal rendelkező kérelmező
igényelhet.
(6) A  kérelmező – termelői csoport kivételével – eszközcsoportonként egy új eszközre igényelhet támogatást, ha
a benyújtást megelőző öt évben ugyanolyan eszközcsoportra nem kapott támogatást.
(7) A  termelői csoport eszközcsoportonként legfeljebb három új eszközre igényelhet támogatást. A  támogatásból
beszerezhető eszközök számát a  kifizetési kérelem benyújtását megelőző öt évben támogatás igénybevételével
beszerzett ugyanolyan eszközcsoportba tartozó, új eszközök számával csökkenteni kell.
(8) A  támogatás az  I–III. végrehajtási időszakban végrehajtási időszakonként több alkalommal, eszközönként
külön-külön kifizetési kérelem benyújtásával igényelhető.
(9) A támogatás mértéke kifizetési kérelmenként az elszámolható költség – így a beszerzési ár, valamint a (4) bekezdés
a)–c) és e)  pontja szerinti eszköz beszerzése esetén az  illetékekről szóló 1990.  évi XCIII.  törvény 24.  §-a szerint
meghatározott vagyonszerzési illeték, a  forgalmi engedély és törzskönyv kiadási díja, a  rendszámtábla és az  azt
érvényesítő címke igazgatási szolgáltatási díja, valamint a  fővárosi és megyei kormányhivatal közúti gépjárműközlekedési hatósági feladatkörében megyei illetékességgel eljáró járási hivatal által elvégzett műszaki vizsga díja –
50%-a, de a  (4)  bekezdés a), e) és h)  pontja szerinti eszköz beszerzése esetén legfeljebb 1200 eurónak megfelelő
forintösszeg.
(10) A  (4)  bekezdés b), c), d), f ) és g)  pontja szerinti eszköz beszerzése esetén a  támogatás mértéke legfeljebb
2000 eurónak megfelelő forintösszeg.
(11) A  támogatás mértéke legfeljebb 3 kW elektromos teljesítményű aggregátor vagy robbanómotorral meghajtott
áramfejlesztő, valamint a  (4)  bekezdés i), j), l), m), n), o), r), s), t) és u)  pontja szerinti eszköz beszerzése esetén
legfeljebb 200 eurónak megfelelő forintösszeg, 3 kW feletti elektromos teljesítményű aggregátor vagy
robbanómotorral meghajtott áramfejlesztő, valamint a  (4)  bekezdés p)  pontja szerinti eszköz beszerzése esetén
legfeljebb 400 eurónak megfelelő forintösszeg.
(12) A kifizetési kérelemhez csatolni kell
a) a kérelmező – kifizetési kérelem benyújtásának évére vonatkozó – érvényes OMME tagságáról szóló igazolást;
b) a (4) bekezdés szerinti eszköz vásárlásáról szóló,
ba) a  kérelmező nevére és címére kiállított számla másolati példányát, amely tartalmazza az  eszköz
(4)  bekezdésnek megfelelő megnevezését, teherautó vagy pótkocsi vásárlása esetében
az  alvázszámot, továbbá a  számla eredeti példányának tartalmaznia kell – e  rendelet számának
feltüntetésével – annak megjelölését, hogy a  számlát e  rendelet szerinti támogatás igénybevétele
céljából nyújtják be a Kincstárhoz, valamint
bb) az  ellenérték megtérítését igazoló bizonylat másolati példányát – az  illetékekről szóló 1990.  évi
XCIII.  törvény 24.  §-ában meghatározottak szerint a  gépjármű vagyonszerzési illetéke, a  forgalmi
engedély és törzskönyv kiadási díja, a  rendszámtábla és az  azt érvényesítő címke igazgatási
szolgáltatási díja, valamint a  műszaki vizsga díja tekintetében a  számla, illetve az  ellenérték
megtérítését igazoló bizonylat egyikének benyújtása is elegendő;
c) új teherautó vagy pótkocsi vásárlása esetében a forgalmi engedély másolati példányát; és
d) a (4) bekezdés h) pontja szerinti eszköz beszerzése esetén a műszaki dokumentáció másolati példányát.
(13) A  (4)  bekezdés szerinti eszköz beszerzésénél a  kiállított számlákon – az  e  rendelet hatálybalépését megelőzően
kiállított számlák kivételével – az eszközök egyedi azonosító számát fel kell tüntetni.
(14) A kérelmező a (4) bekezdés szerinti új eszközt köteles a jóváhagyó kifizetési határozat kézhezvételét követő naptól
kezdődően öt éven át folyamatosan birtokában tartani és rendeltetésszerűen használni, amely feltétel teljesítését
a Kincstár helyszíni ellenőrzés keretében jogosult ellenőrizni.
(15) Ha a kérelmező nem tesz eleget az üzemben tartási, illetve megőrzési kötelezettségének, akkor az adott kifizetési
kérelemre igénybevett támogatás egésze jogosulatlannak minősül.
(16) A  100 000 forint nettó beszerzési érték alatti eszköz tekintetében az  üzemben tartási kötelezettség alatt
bekövetkezett lopást, illetve működésképtelenné vagy használhatatlanná válás esetén az  üzemben tartási
kötelezettséget érintő eseményt nem kell a Kincstárnak bejelenteni.
18. A méhészeti termékek elemzését végző laboratóriumok támogatása
23. § (1) A 2. § (2) bekezdés d) pontja szerinti támogatás a közforgalomban lévő mézek mintavételezéséhez, vizsgálati minták
begyűjtéséhez és szállításához szükséges, egy darab kishaszongépjármű beszerzéséhez, üzembe helyezéséhez és
üzemeltetéséhez, valamint a  minták vizsgálatához és a  vizsgálat eredményének közzétételéhez vehető igénybe.
Az  OMME a  vizsgálati eredményeket legkésőbb az  utolsó kifizetési kérelem benyújtásával egyidejűleg köteles
a honlapján vagy egy szakmai kiadványban közzétenni.
(2) A  támogatás keretösszege az  I–III. végrehajtási időszakban legfeljebb 60  000 eurónak megfelelő forintösszeg
végrehajtási időszakonként.
(3) A támogatás igénylésére az OMME jogosult.
 (4) A kifizetési kérelem az I–III. végrehajtási időszakban végrehajtási időszakonként több alkalommal is benyújtható.
 (5) A kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az ellenérték megtérítését igazoló dokumentum) másolati példányát,
b) részletes ismertetést a méz mintavételéről, a vizsgálatról és az eredmények közzétételéről,
c) az OMME-vel – a méz vizsgálata tárgyában – kötött vállalkozói szerződés vagy árajánlat másolati példányát,
d) a  közjegyzői jegyzőkönyv másolatát, amennyiben a  bolti mintavételezést közjegyző jelenlétében veszik
igénybe,
e) a megyei termelői mintavételezéssel kapcsolatos méz-zárszalag mintavételi jegyzőkönyvet,
f ) a hivatalos vizsgálati eredményekről szóló jegyzőkönyv és az ahhoz kapcsolódó szakmai vélemény másolati
példányát,
g) azon szakmai kiadványt, amelyben az eredményeket közzétették, és
h) kishaszongépjármű beszerzésére, üzembe helyezésére és üzemeltetésére igénybe vett támogatás esetében
a kapcsolódó bizonylatok másolati példányát, kivéve az üzemanyagköltségek bizonylatait.
19. Az Európai Unióban található kaptárak állománypótlásának támogatása
24. § (1) A 2. § (2) bekezdés e) pontja szerinti intézkedés vonatkozásában támogatás
a) a  méhállomány mind állategészségügyi, mind genetikai szempontból megfelelő tenyészanyaggal történő
pótlásához (méhanya támogatás), valamint b) a tenyészanyag vizsgálatához és ahhoz kapcsolódó adatgyűjtéshez
vehető igénybe.
(2) A  támogatás keretösszege az  I–III. végrehajtási időszakban összesen legfeljebb 375  000 eurónak megfelelő
forintösszeg végrehajtási időszakonként, amelyből az (1) bekezdés a) pontja szerinti céltámogatásra 355 000 eurónak
megfelelő forintösszeg, az  (1)  bekezdés b)  pontja szerinti céltámogatásra 20  000 eurónak megfelelő forintösszeg
használható fel.
(3) Az  (1)  bekezdés a)  pontja szerinti céltámogatás igénylésére az  az érvényes OMME tagsági viszonnyal rendelkező
termelő jogosult, aki a  Magyar Méhtenyésztők Országos Egyesülete (a  továbbiakban: MMOE) listáján szereplő,
minősített törzscsaládtól származó, származási igazolással rendelkező, párzott petéző méhanyát, párzatlan
méhanyát, vagy anyabölcsőt vásárol a (2) bekezdésben meghatározott keretösszeg mértékéig.
(4) Az  MMOE az  I. végrehajtási időszakra vonatkozóan 2017. május 31-éig, a  II. végrehajtási időszakra vonatkozóan
2018. május 31-éig, a III. végrehajtási időszakra vonatkozóan 2019. május 31-éig a Kincstár rendelkezésére bocsátja
az  engedélyezett méhanya-nevelő telepek listáját, amely tartalmazza a  méhanya-nevelő telep üzemeltetője és
a vele közös gazdálkodást folytató személy nevét, címét, adószámát és a törzscsalád azonosító számát.
(5) Az  (1)  bekezdés a)  pontja szerinti céltámogatás az  I–III. végrehajtási időszakban végrehajtási időszakonként
legfeljebb egy alkalommal,
a) legfeljebb a  4.  § (10)  bekezdésében meghatározott, nyilvántartott méhcsaládállomány 120%-a 50%-ának
megfelelő számú párzott méhanyára,
b) legfeljebb a  4.  § (10)  bekezdésében meghatározott, nyilvántartott méhcsaládállomány 120%-a 50%-ának
megfelelő számú párzatlan méhanyára,
c) legfeljebb a 4. § (10) bekezdésében meghatározott, nyilvántartott méhcsaládállomány 120%-ának megfelelő
számú anyabölcsőre, vagy
d) legfeljebb a  4.  § (10)  bekezdésében meghatározott, nyilvántartott méhcsaládállomány 120%-ának
mértékéig az  a)–c)  pont szerinti tenyészanyag tetszőleges kombinációjára, az  a)–c)  pontok feltételeinek
figyelembevételével
vehető igénybe.
 (6) A támogatás mértéke a) párzott, petéző méhanyánként legfeljebb öt eurónak megfelelő forintösszeg,
b) párzatlan anyánként és anyabölcsőnként legfeljebb két eurónak megfelelő forintösszeg.
(7) Az (1) bekezdés a) pontja szerinti céltámogatás igénylése esetén a kifizetési kérelemhez csatolni kell
a) a kérelmező – kifizetési kérelem benyújtásának évére vonatkozó – érvényes OMME tagságáról szóló igazolást,
és
b) a  párzott, petéző méhanya, a  párzatlan méhanya, illetve az  anyabölcső vásárlásáról a  kérelmező nevére és
címére kiállított számla, valamint az ellenérték megtérítését igazoló bizonylat másolati példányát.
 (8) A  kérelmezőnek a  származási igazolást három évig meg kell őriznie, amely kötelezettség teljesítését a  Kincstár
helyszíni ellenőrzés keretében jogosult ellenőrizni.
 (9) A tenyészanyag vizsgálatához és a felhasználással kapcsolatos adatgyűjtéshez az OMME és az MMOE által elkészített
és elfogadott vizsgálat támogatásának igénylésére az OMME jogosult. A támogatás az I–III. végrehajtási időszakban
végrehajtási időszakonként legfeljebb egy alkalommal igényelhető.
(10) Az (1) bekezdés b) pontja szerinti céltámogatás igénylése esetén a kifizetési kérelemhez csatolni kell
a) az OMME és az MMOE által elfogadott tesztüzemi vizsgálati tematikát,
b) a kifizetési kérelem alapjául szolgáló költségeket igazoló bizonylatok másolati példányát,
c) vizsgálati díj elszámolása esetében a  vállalkozói vagy a  megbízási szerződés, a  bérkifizetési lista, valamint
a  vizsgálatot végzőnek a  megvalósulás évében szerzett jövedelmek számfejtésének módjáról tett
nyilatkozata, továbbá a  bérkifizetési lista alapján történő kifizetés megtörténtét igazoló bizonylat másolati
példányát,
d) a vizsgálatokról és az adatgyűjtésről szóló jelentést,
e) az eredmények közzétételéről szóló tájékoztatást és
f ) az ágazati szakmai lap vonatkozó részének másolatát.
20. Fenológiai és meteorológiai méhészeti megfigyelő hálózat kialakításának és működtetésének
támogatása
25. § (1) A  2.  § (2)  bekezdés f )  pont fa)  alpontja szerinti intézkedés vonatkozásában támogatás a  meteorológiai
mérőállomásokkal felszerelt, mézelő növények fenológiai megfigyelését végző, méhész önkéntesekből álló,
országos hálózat kialakításához és működtetéséhez vehető igénybe.
(2) A  támogatás keretösszege az  I–III. végrehajtási időszakban legfeljebb 20  000 eurónak megfelelő forintösszeg
végrehajtási időszakonként.
(3) A támogatás igénylésére az OMME jogosult.
 (4) Kifizetési kérelem az I–III. végrehajtási időszakban végrehajtási időszakonként több alkalommal is benyújtható.
 (5) A támogatás keretében a következő költségek számolhatóak el:
a) mérőállomások, kiegészítő szenzorok és kliensek, valamint kaptármérlegek beszerzésének és helyszíni
telepítésének, karbantartásának és javíttatásának költsége,
b) központi adatbázis és adatfeldolgozó szoftver fejlesztésének, karbantartásának és üzemeltetésének költsége,
és
c) megfigyelők képzésének költsége.
 (6) A kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az  ellenérték megtérítését igazoló dokumentum), az  elvégzett munka típusát tartalmazó
útnyilvántartás, valamint az ez alapján történő kifizetés megtörténtét igazoló bizonylat másolati példányát,
b) a  vállalkozói vagy megbízási szerződés másolati példányát, amennyiben a  végrehajtás szolgáltatás
igénybevételével történik, valamint a teljesítési igazolás másolati példányát,
c) a megfigyelőkkel kötött együttműködési megállapodás másolati példányát, és
d) az elvégzett feladatokról szóló beszámolót.
21. Méhegészségügyi és környezetterhelési monitoring vizsgálat támogatása 26. § (1) A 2. § (2) bekezdés f ) pont fb) alpontja szerinti intézkedés vonatkozásában támogatás
a) a méhcsaládok méhegészségügyi és környezetterhelési monitoring vizsgálata elvégzéséhez, valamint
b) az a) pont szerinti vizsgálat eredményének közzétételéhez
vehető igénybe.
(2) Az  OMME az  (1)  bekezdés b)  pontja szerinti eredményeket legkésőbb a  vizsgálat elvégzését követő végrehajtási
időszak december 31-éig a honlapján és egy ingyenes szakmai kiadványban köteles közzétenni.
(3) A  támogatás keretösszege az  I–III. végrehajtási időszakban legfeljebb 85 000 eurónak megfelelő forintösszeg
végrehajtási időszakonként.
(4) A támogatás igénylésére az OMME jogosult.
 (5) Kifizetési kérelem az  I–III. végrehajtási időszakban végrehajtási időszakonként több alkalommal is benyújtható. Ha
egy adott végrehajtási időszakban az eredmények közzétételéhez kapcsolódó számla teljesítési dátuma a következő
végrehajtási időszakra esik, akkor ezen költség az adott évi monitoring vizsgálatot követő végrehajtási időszakban is
elszámolható.
(6) Az (1) bekezdés a) pontja szerinti céltámogatás keretében a következő költségek számolhatóak el:
a) fiasításos lép, viasz, műlép, méhhulla, élő méhek, méh kártevők és kórokozók, kultúrnövények, talaj- és
vízminták, virágpor – ideértve a faji analízis –, kaptárból kivett nyersméz, lépesméz, cukorlepény, méhkenyér,
valamint egyéb méhészeti termékek és méhtakarmányok laboratóriumi vizsgálatának költsége,
b) atkaölő szerek hatóanyag koncentrációjának vizsgálati költsége,
c) a méhegészségügyi és környezetterhelési monitoring vizsgálat koordinálására, az OMME-vel e tevékenységre
kötött vállalkozói szerződés szerint kiállított számla alapján legfeljebb évi 800 000 forint,
d) hazai hatósági mintavételezés és hazai hatósági vizsgálat alapján készült szakvélemények készítésének
költsége.
 (7) Az (1) bekezdés a) pontja szerinti céltámogatás igénylése esetén a kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az ellenérték megtérítését igazoló dokumentum) másolati példányát,
b) az  OMME-vel – a  méhegészségügyi és környezetterhelési monitoring vizsgálat koordinálása tárgyában –
kötött vállalkozói szerződés másolati példányát,
c) a  laboratóriumi vizsgálatok megrendelőlapja vagy a  megkötött vállalkozói vagy megbízási szerződés
másolati példányát, és
d) a  hivatalos vizsgálati eredmények jegyzőkönyvének másolati példányát, és – amennyiben kapcsolódik
hozzá – szakmai vélemény másolati példányát.
(8) Az (1) bekezdés b) pontja szerinti céltámogatás igénylése esetén a kifizetési kérelemhez csatolni kell
a) a kifizetési kérelem alapjául szolgáló költségeket igazoló bizonylatok (a kérelmező nevére és címére kiállított
számla, valamint az ellenérték megtérítését igazoló dokumentum) másolati példányát,
b) az elvégzett vizsgálatokról szóló szöveges beszámolót,
c) az eredmények közzétételéről szóló tájékoztatást, és
d) annak a szakmai kiadványnak egy példányát, amelyben az eredményeket közzétették.
22. Egyéb alkalmazott kutatás, szakmai tanulmányok, diplomamunkák támogatása
27. § (1) A 2. § (2) bekezdés f ) pont fc) alpontja szerinti intézkedés vonatkozásában támogatás
a) a mézelő növények mézelésének vizsgálatához, a mézek jellemző profiljának meghatározásához, méhanyák
teljesítmény vizsgálatához, méhészeti tárgyú, alkalmazott kutatás elvégzéséhez,
b) szakmai tanulmányok és diplomamunkák elkészítéséhez, az eredmények közzétételéhez, valamint
c) az a) pont szerinti kutatáshoz szükséges méhcsaládok beállításához egy fő, a kutatások folyamatos szakmai
koordinálását végző kutatási koordinátor egyéni vagy társas vállalkozói jogviszonyban történő feladatának
ellátásával kapcsolatos vállalkozói díjának finanszírozásához vehető igénybe.
(2) Az  (1)  bekezdés a)  pontjában említett méhészeti tárgyú kutatásra vonatkozó kutatási tervet az  OMME készíti
el, amelyet a  miniszter hagy jóvá. Az  OMME a  vizsgálati, kutatási eredményeket legkésőbb a  vizsgálat, kutatás
elvégzését követő végrehajtási időszak december 31-éig a honlapján köteles közzétenni, és az eredményekről egy
ágazati szakmai lapban összefoglalót megjelentetni.
(3) A  támogatás keretösszege az  I. végrehajtási időszakban legfeljebb 290 000 eurónak megfelelő, a  II. végrehajtási
időszakban legfeljebb 300 000 eurónak megfelelő, a  III. végrehajtási időszakban legfeljebb 300 000 eurónak
megfelelő forintösszeg végrehajtási időszakonként.
(4) A támogatás igénylésére az OMME jogosult.
 (5) Kifizetési kérelem az  I–III. végrehajtási időszakban végrehajtási időszakonként több alkalommal is benyújtható. Ha
egy adott végrehajtási időszakban az eredmények közzétételéhez kapcsolódó számla teljesítési dátuma a következő
végrehajtási időszakra esik, akkor ezen költség elszámolható az adott évi kutatást, vizsgálatot követő végrehajtási
időszakban. Ha a  kifizetési kérelem alapjául szolgáló költségeket igazoló bizonylatok bármelyikének teljesítési
dátuma nem az adott végrehajtási időszakra esik, azonban a felmerült költségek egyértelműen az adott végrehajtási
időszakra vonatkoznak, akkor ezen költségek elszámolhatóak az  adott végrehajtási időszakban, függetlenül
a kiállított számla teljesítési dátumától.
(6) Az  (1)  bekezdés a) és c)  pontja szerinti, alkalmazott kutatás céltámogatása keretében a  következő költségek
számolhatóak el:
a) előzetes vizsgálati, kutatási tervnek megfelelő, az OMME által elfogadott kutatási beszámoló alapján kiállított
számlán szereplő forintösszeg,
b) méhcsaládok vásárlásáról kiállított számlán vagy adásvételi szerződésen szereplő forintösszeg,
c) kutatási koordinátori tevékenységet végző személy vállalkozói díja, legfeljebb 500 000 forint/hó értékben,
d) koordinátor szakmai tevékenységével összefüggő beszámolók, tanulmányok, információk, kutatási
beszámolók OMME szaklapjában történő megjelentetése havonta, legfeljebb a lapkiadás dokumentumokkal
igazolt cikkre eső költségeinek mértékéig.
(7) Az (1) bekezdés b) pontja szerinti céltámogatás keretében
a) az OMME honlapján meghirdetett felhívás alapján előzetesen elfogadott témák támogathatóak, és
b) szakmai tanulmányonként, diplomamunkánként a  szakmai bíráló bizottság utólagos értékelése alapján
legalább 100 000, de legfeljebb 500 000 forint számolható el tanulmányonként vagy diplomamunkánként.
 (8) A kifizetési kérelemhez csatolni kell
a) az  I. végrehajtási időszak első kifizetési kérelmével egyidejűleg, az  I–III. végrehajtási időszakban pedig csak
akkor kell ismételten benyújtani, ha a koordinátor személyében, továbbá a vállalkozói szerződés tartalmában,
adataiban változás következik be:
aa) a kutatási koordinátor vállalkozói szerződésének másolati példányát,
ab) a  kutatási koordinátor vállalkozói igazolványának vagy az  egyéni vállalkozóként, egyéni cégként
történő bejegyzését igazoló internetes nyilvántartás nyomtatott példányát, társas vállalkozás esetén
a társasági szerződés másolati példányát;
b) a  kutatási koordinátori tevékenységről szóló havi jelentést, amely tartalmazza a  tárgyhavi eredmények
értékeléséről szóló beszámolót;
c) a  kutatási koordinátor tevékenységével összefüggő beszámolók, tanulmányok, információk OMME
szaklapjában történő megjelentetése esetében a  lapkiadás költségeit igazoló dokumentumokat, az  ehhez
tartozó költségelszámolást és az adott szaklap egy példányát;
d) a  kifizetési kérelem alapjául szolgáló kutatást végző, valamint a  kutatási koordinátor által az  OMME nevére
és címére kiállított számla és az  ellenérték megtérítését igazoló bizonylatok, megbízás esetén a  megbízási
szerződés, a  bérkifizetési lista, valamint az  adott évben szerzett jövedelmek számfejtésének módjáról tett
nyilatkozat, továbbá a  bérkifizetési lista alapján történő kifizetés megtörténtét igazoló bizonylat másolati
példányát;
e) az OMME-vel az alkalmazott kutatás támogatása tárgyában kötött szerződés másolati példányát;
f ) az előzetesen az OMME részére benyújtott kutatási terv másolati példányát;
g) a miniszter által jóváhagyott kutatási tervről kiállított igazolást;
h) az OMME által elfogadott kutatási beszámoló másolati példányát;
i) az eredmények közzétételéről szóló tájékoztatást;
j) a méhcsaládok vásárlásáról kiállított számla vagy adásvételi szerződés másolati példányát; és
k) a szakmai bíráló bizottság döntésének írásos indokolását.
III. FEJEZET
ZÁRÓ RENDELKEZÉSEK 23. Hatályba léptető rendelkezés
28. § Ez a rendelet a kihirdetését követő napon lép hatályba.
24. Az Európai Unió jogának való megfelelés 29. § Ez a rendelet
a) a  mezőgazdasági termékpiacok közös szervezésének létrehozásáról és a  922/72/EGK, a  234/79/EK,
az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i
1308/2013/EU európai parlamenti és tanácsi rendelet,
b) az  1308/2013/ EU európai parlamenti és tanácsi rendeletnek a  méhészeti ágazatban nyújtott támogatások
tekintetében történő kiegészítéséről szóló, 2015. május 11-i 2015/1366/EU felhatalmazáson alapuló
bizottsági rendelet,
c) az  1308/2013/ EU európai parlamenti és tanácsi rendeletnek a  méhészeti ágazatban nyújtott támogatások
tekintetében történő alkalmazására vonatkozó szabályok megállapításáról szóló, 2015. augusztus 6-i
2015/1368/EU bizottsági végrehajtási rendelet,
d) a  tagállamok által az 1308/2013/EU európai parlamenti és tanácsi rendelet alapján benyújtott, a méhészeti
termékek termelésének és forgalmazásának javítására irányuló nemzeti programok jóváhagyásáról szóló,
2016. július 5-i 2016/1102/EU bizottsági végrehajtási határozat
végrehajtásához szükséges rendelkezéseket állapít meg. Dr. Fazekas Sándor s. k.,
 földművelésügyi miniszter